title: Luettelo digimoneista H–L

text: "Digimon Data Squadissa" Kuramonit toimivat valvontakameroina Gotsumonille lasten kohdatessa MetalPhantomonin. "Digimon Fusionissa" Kuramon oli yksi Airun nappaamista digimoneista. Kuramon voi kehittyä Tsumemoniksi.


title: Luettelo digimoneista H–L

text: Kuwagamon on virustyypin Champion-tason hyönteisdigimon. Kuwagamonin hyökkäyksiä ovat Scissor Arms, Power Guillotine ja Trap Scissors. Kuwagamon esiintyi heti "Digimon Adventuren" avausjaksossa, jossa hän hyökkäsi lasten kimppuun. Lasten digimonit eivät pärjänneet Kuwagamonille, mutta heidän kehityttyä rookie muotoihinsa, he pystyivät pitämään puoliaan Kuwagamonia vastaan, kunnes Kuwagamon mursi allaan olevan kallioharjanteen, jolloin lapset ja Kuwagamon putosivat jokeen. Lapset selvisivät, mutta Kuwagamonin kohtalo jäi tuntemattomaksi. Myöhemmin Kuwagamon hyökkäsi aavikolla Taichin ja Agumonin kimppuun, mutta Piccolomon onnistui kukistamaan Kuwagamonin. Kun lapset olivat kukistaneet VenomVamdemonin, Kuwagamon ilmestyi ihmisten maailmaan hologrammina.


title: Luettelo digimoneista H–L

text: Sarjassa "Digimon Zero Two" muutama Kuwagamon taisteli yhdessä DarkTyrannomonien kanssa Tuskmoneja vastaan. Digimonkeisari käytti myöhemmin Kuwagamonin kättä osana Kimeramonia. Kuwagamon nähdään myös venäläispika Yurin digimonkumppanina.


title: Luettelo digimoneista H–L

text: "Digimon Adventure tri." -elokuvasarjan ensmmäisessa osassa "Reunion", kolme "tartutettua" Kuwagamonia ilmestyy ihmisten maailmaan. Valitut lapset kukistavat niistä kaksi, mutta Alphamon raahaa kolmannen takaisin Digimaailmaan.


title: Luettelo digimoneista H–L

text: Kuzuhamon on Mega-tason Jumaldigimon. Kuzuhamon muistuttaa Sakuyamonia, mutta on väriltään violetti. Kuzuhamon voi syntyä Doumonista tai kun Taomon ja Karatenmon DNA-Digivoituvat keskenään. Kuzuhamonin hyökkäyksiä ovat Reverse Izuna ja Womb Realm Mandara. Kuzuhamon voi myös muuntautua Miko Modeen. Kuzuhamon on esiintynyt Digital Monster D-Project, Digimon World DS, Digimon World Dawn and Dusk, , Digimon Battle ja Digimon Masters-peleissä.


title: Luettelo digimoneista H–L

text: Kyaromon on In-Traning-tason minidigimon. Kyaromon muistuttaa oravamaista pientä olentoa, jolla on turkki, korvat ja häntä, jossa on kaksi violettia raitaa. Kyaromonin hyökkäys on Tail Swing. Kyaromon on esiintynyt Digimon Reference Book-kirjassa. Kyaromon voi kehittyä Pafumonista.


title: Luettelo digimoneista H–L

text: Kyokyomon on In-Traning-tason minidigimon, joka muistuttaa keltaista minilohikäärmettä. Kyokyomon omaa myös X-Antibodyn. Kyokyomonin hyökkäys on Metal Straw. Kyokyomon on esiintynyt Digimon Pendulum X 2.0-pelissä. Kyokyomon voi kehittyä Fufumonista.


title: Luettelo digimoneista H–L

text: Kyubimon on Renamonin Champion-muoto. Kyubimon muistuttaa myyttistä yhdeksänhäntäistä kettua, jolla on sinertävät liekit hännissään ja punavalkoinen rusettimainen köysi kaulassaan. Kyubimonin hyökkäyksiä ovat Fox Flame Dragon, Fox Tail Inferno, Headbutt, Fox Attack, Fox Electric Attack ja Amatsu-kitsune. "Digimon Tamersissa" Renamon kehittyi Kyubimoniksi taistelussa Dokugumonia vastaan. Kyubimon voi kehittyä Taomoniksi.


title: Luettelo digimoneista H–L

text: Kyukimon on Ultimate-tason petodigimon. Kyukimon muistuttaa vaaleanpunaista Kamaitachi-olentoa. Kyukimonin hyökkäyksiä ovat Blade Twister ja Sanrensei. Kyukimon on esiintynyt Digimon World 3, Digimon World DS ja Digimon World Dawn/Dusk-peleissä.


title: Luettelo digimoneista H–L

text: Kyupimon on In-Traning -tason minienkelidigimon, joka on kehittynyt Puttimonista. Kyupimon muistuttaa valkoista olentoa, jolla on selässään pienet keltaiset enkelimäiset siivet ja pienet punaiset kynnet. Kyupimonin hyökkäys on Angel Ring. "Digimon Fusionissa" Kyupimoneja nähtiin Sky Zonen asukkaina.


title: Luettelo digimoneista H–L

text: Labramon on Rookie-tason eläindigimon. Labramon muistuttaa valkoista labradorinnoutajaa, jolla on vaaleanpunaiset korvat ja vaaleanpunainen häntä. Labramonin hyökkäyksiä ovat Cure Liqueur ja Retriever-bark. Elokuvassa Mephistomonin hyökkäys pakotti Seasarmonin dedigivoitumaan Labramoniksi, joka kuoli Minamin käsivarsille suojattuaan tätä hyökkäykseltä. Labramon kehittyy Xiaomonista ja voi kehittyä Seasarmoniksi.


title: Luettelo digimoneista H–L

text: LadyDevimon on virustyypin Ultimate-tason langennut enkelidigimon. LadyDevimon muistuttaa mustaa naispuolista ihmistä, jolla on mustat siivet, mustat saappaat, pitkät valkoiset hiukset, pitkät punaiset kynnet käsissään ja rautaiset ketjut ruumiinsa ympärillä. "Digimon Adventuressa" LadyDevimon toimi Piamonin uskollisena kätyrinä. LadyDevimon kysyi Piamonilta lupaa rankaista lapsia ja Piamon suostui. LadyDevimon kohtasi lapset ja tarjoutui lopettamaan heidän väsymyksensä "ikiunella". Tailmon kehittyi Angewomoniksi ja taisteli Ladydevimonin kanssa. Kamppailusta muodostui kissatappelu kahden osapuolen välillä. AtlurKabuterimonin tultua väliin Angewomon tuhosi LadyDevimonin Heaven's Charm hyökkäyksellään.


title: Luettelo digimoneista H–L

text: Sarjassa "Digimon Zero Two" LadyDevimon toimi Daemonin kätyrinä. LadyDevimon saapui ihmisten maailmaan ja aloitti hyökkäyksen heitä vastaan. LadyDevimon kohtasi Angewomonin ja aloitti jälleen kissatappelun osapuolten välillä. LadyDevimon oli voitolla kunnes joutui pakenemaan WereGarurumonin ja Garudamonin saavuttua paikalle. Myöhemmin LadyDevimon putkahti esiin toimittaakseen Ken Ichijoujin Yukio Oikawalle, mutta Silphymon esti sen. Auringon laskettua LadyDevimon otti pojan panttivangikseen estääkseen Silphymonia hyökkäämästä, mutta Miyako iski LadyDevimonia selkään skeittilaudalla jolloin poika pääsi vapaaksi. Kysyttyään syytä tähän LadyDevimon selitti nauttivansa toisten kärsimyksistä. LadyDevimon yritti tappaa Miyakon, mutta Silphymon tuhosi LadyDevimonin.


title: Luettelo digimoneista H–L

text: "Digimon Tamersissa" LadyDevimon teki cameo-roolin, kun Leomon tuhosi Orochimonin LadyDevimonin Poison-hyökkäyksellä. "Digimon Fusionissa" lukemattomia LadyDevimoneja nähtiin NeoVamdemonin armeijassa. LadyDevimonien punaisen värinen johtaja taisteli kahden muun LadyDevimonin kanssa Mikeyta ja Shoutmonia vastaan Kokomonien kylässä, kunnes MetalGreymon kukisti heidät. Kaksi muuta LadyDevimonia vartioivat NeoVamdemonin linnaa. Myöhemmin NeoVamdemon absorboi LadyDevimonit itseensä muuntautuen Darkness Modeen. Shoutmon DX:n tuhottua NeoVamdemonin LadyDevimonitkin tuhoutuivat. Myöhemmin paljastui että yksi LadyDevimoneista oli ennen Angewomon, jonka Bagramon korruptoi pahaksi. LadyDevimon voi kehittyä Laylamoniksi.Lalamon on Rookie-tason kasvidigimon. Lalamon muistuttaa kukansilmua, jolla on vihreä alaosa, vaaleanpunainen kukkaa muistuttava yläosa ja keltaiset lehdet päänsä yllä. Lalamonin hyökkäyksiä ovat Seed Blast, Lala Spiral, Sing a Song, Nuts Gun, Nuts Bazooka ja Nuts Explosion. Lalamon esiintyi "Digimon Data Squadissa" Yoshi Fujiedan digimonkumppanina. Lalamon esiintyi myös elokuvissa ja ja Digimon Next-mangassa. Lalamon kehittyy Budmonista ja voi kehittyä Sunflowmoniksi.


title: Luettelo digimoneista H–L

text: Lampmon on Mega-tason velhodigimon, joka muistuttaa vihreää lampun henkeä. Lampmonilla on violetti turbaani päässä, kultaiset renkaat käsissään, käyrä tikari vyötäisillään ja kultaiset sarvet olkapäissään. Lampmon on yleensä suljettuna kultaiseen lamppuun, mutta joka vapauttaa Lampmonin saa kolme toivomusta, jotka Lampmon toteuttaa. Lampmonin hyökkäyksiä ovat Phantom Turban ja Golden Smog. Lampmon on esiintynyt peleissä ja Digimon World Dawn/Dusk.


title: Luettelo digimoneista H–L

text: Lavogaritamon on Ultimate-tason kivilohikäärmedigimon. Lavogaritamon muistuttaa mustasta kivestä koostuvaa lohikäärmettä, jolla on liekehtivät siivenpäät ja keltaiset kynnet. Lavogaritamon on esiintynyt Digimon Links-pelissä. Lavogaritamon kehittyy Lavorvomonista ja voi kehittyä Volcanicdramoniksi.


title: Luettelo digimoneista H–L

text: Lavorvomon on Champion-tason kivilohikäärmedigimon. Lavorvomon muistuttaa mustasta kivestä koostuvaa pikkulohikäärmettä, jolla on keltainen pyrstö ja keltaiset kynnet. Lavorvomonin hyökkäyksiä ovat Great Flame ja Earth-stamp. Lavorvomon on esiintynyt Digimon Links-pelissä. Lavorvomon kehittyy Vorvomonista ja voi kehittyä Lavogaritamoniksi.


title: Luettelo digimoneista H–L

text: Laylamon (jap. "Lilithmon") on LadyDevimonin Mega-muoto. Laylamon on yksi Seitsemästä Demonilordista ja edustaa himon syntiä ja kuuta. Hänen japanilainen nimensä tulee Lilithistä, joka petti Aatamin. Nimi Laylamon taas viittanee länsiaasialaiseen tarinan hahmoon Leila.


title: Luettelo digimoneista H–L

text:
Laylamon on esiintynyt animesarjassa "Digimon Fusion", missä hän on yksi Bagra-armeijan jäsenistä. Laylamon on taitavin manipuloija Bagramonin kolmesta upseerista. Hän hyökkäsi yhdessä palvelijansa IceDevimonin kanssa Järvialueelle varastaakseen koodikruunun. Hän otti Angien mielen valtaansa mutta Akari vapautui viime hetkellä ja viilsi Laylamonia kasvoihin. Laylamon kosti tämän digifuusioimalla IceDevimonin Daipenmonin kanssa luoden vahvan hybridi-digimonin. Shoutmonin kukistettua tämän hybridi-digimonin Laylamon pakeni. Laylamon hyökkäsi lasten kimppuun uudestaan Hiekka-alueelle Ebemonin ja SkullScorpionmon armeijansa kanssa. Laylamon iski Baalmonia kuolettavasti, mutta Baalmon syntyi uudestaan Beelzemonina auttaen Shoutmonia kukistamaan HiMugendramonin. Myöhemmin Laylamonin palvelija Lucemon vapautti Mustan energia-aallon Heavens Zonelle, kunnes Shoutmon X5 tuhosi hänet. Myöhemmin Laylamon teki sopimuksen AxeKnightmonin kanssa lasten tuhoamisesta ja lähetti Tankmon-armeijansa Tomualueelle, mutta MetalGarurumon tuhosi heidät. Laylamon lähetti Arkadimonin vangitsemaan lapset Sinobialueelle, mutta Shoutmon X5 tuhosi hänet Darkdramonin avulla. Paljon myöhemmin Honey Landillä AxeKnightmon ja Laylamon ilmestyvät lapsille yhdessä Yuu Amanon kanssa. Yuu yhdistää Darkness Loaderin avulla Laylamonin Blastmonin ja Vilemonien kanssa Laylamon Combined-muotoon. Taistelun seurauksena ryhmät joutuivat erilleen. Myöhemmin Laylamon jahtaa Neneä, Mervamonia ja Beelzemonia Bright Landillä. Laylamonin loukkaannuttua taistelussa Apollomon fuusioi Laylamonin Blastmonin kanssa EvilBeast Modeen. Shoutmon X7 iskee Laylamonia hyökkäyksellään mutta Laylamon selviytyy. Beelzemon uhraa itsensä antaessaan kuolettavan iskun Laylamoniin, joka tuhoutui lopullisesti.
Leafmon on Wormmonin Fresh-muoto, joka muistuttaa vihreää olentoa, jolla on vaaleanpunainen tutti ja iso lehti pään yläpuolella. Leafmonin hyökkäys on Bubble Blow. Leafmon esiintyi ensimmäisen kerran "Digimon Zero Twon" jaksossa 23, jossa Ken löytää hänet Aikojen Alun kaupungista. Leafmon syntyy myös, kun Paildramon menettää niin paljon energiaa etteivät Wormmon ja Veemon pysty olemaan Rookie-muodoissaan. Leafmon nähdään myös Kenin poikavauvan digimonkumppanina 25 vuotta myöhemmin. "Digimon Frontierissa" Leafmoneja nähtiin Autumn Leaf Fairilla ja Aikojen Alun kaupungissa. "Digimon Fusionin" kolmannella kaudella kaksi Leafmonia kulkivat Ogremonin ja Fugamonin ravintolan ohi ylittäessään katua. Leafmon voi kehittyä Minomoniksi. Leafmonin nimi tulee sanasta "leaf", mikä tarkoittaa lehteä.


title: Luettelo digimoneista H–L

text: Lekismon on Champion-tason ihmispetodigimon. Lekismon muistuttaa ihmismäistä Rex-kania. Lekismonin hyökkäyksiä ovat Moon Night Bomb, Moon Night Kick ja Tear Arrow. Lekismon on esiintynyt Digimon World Dawn and Dusk, Digimon Story Lost Evolution, Digimon World Championship ja -peleissä. Lekismon kehittyy Lunamonista ja voi kehittyä Crescemoniksi.


title: Luettelo digimoneista H–L

text: Leomon on Digimon-hahmo, joka muistuttaa puoliksi ihmistä ja puoliksi leijonaa. Leomonilla on mustat housut ja nyrkkirauta ja nahkaremmit toisessa kädessään. Leomonin päähyökkäys on Leijonannyrkki (eng. Fist of the Beast King). Muita Leomonin hyökkäyksiä ovat Beast Sword, Beast Fang ja Crushing Kick. Leomon kantaa myös miekkaa mukanaan. Leomon oli ensimmäisiä hyviä Digimoneja, joita valitut lapset kohtasivat. Leomon yritti tuhota lapset, koska oli mustan renkaan vallassa. Taichi ja Agumon "muuttivat" hänet hetkeksi normaaliksi ja hän ehti pelastaa lapset. Devimon sai hänet kuitenkin taas valtaansa. Kun Leomon hyökkäsi Takerun ja Patamonin kimppuun, Devimon lähetti häneen 7 mustaa rengasta ja hän kasvoi kooltaan ja voimiltaan jättimäiseksi. Lapset kuitenkin vapauttivat hänet Digivicen avulla. Kun Leomon oli taas hyvä hän auttoi lapsia tuhoamaan Devimonin.


title: Luettelo digimoneista H–L

text: Myöhemmässä vaiheessa, kun Pimeyden valtiaat olivat vallanneet Digimaailman, Leomon palasi SaberLeomonina joka sai voimansa Taichin ja Yamaton Digivicen säteilysuihkusta ja auttoi voittamaan MetalEtemonin Zudomonin kanssa, mutta sai samalla surmansa käytettyään kaikki voimansa. Hän palaa takaisin uudelleensyntyneennä Aikojen alun kaupungissa. Sarjassa "Digimon Zero Two" Leomon nähtiin lyhyen aikaa lopputaistelussa BelialVamdemonia vastaan.


title: Luettelo digimoneista H–L

text: "Digimon Tamersissa" Leomon ilmestyy ihmisten maailmaan ja auttaa lapsia tuhoamaan Kumbhiramonin. Myöhemmin Leomonista tulee Jenin digimonkumppani. Leomon saa kuitenkin surmansa taistelussa Beelzemonia vastaan. Leomonin henki säilyi Jenin Digivicessa kun Jen oppi valitsemaan itse oman kohtalon.


title: Luettelo digimoneista H–L

text: Leomon esiintyy lyhyen aikaa elokuvassa "", jossa hän taistelee Dorumonia vastaan yrittäen sada hänen X-Antibodynsa. Leomon kuolee X-viruksen vaikutettua häneen.


title: Luettelo digimoneista H–L

text: "Digimon Fusionissa" lasten kukistama MadLeomon syntyy uudelleen Leomonina, joka toivotetaan tervetulleeksi Hymyjen kylään.


title: Luettelo digimoneista H–L

text: "Digimon Adventure tri." -elokuvasarjan toisessa osassa "Determination" Leomon puolusti Aikojen Alun kaupunkia Ogremonilta. Leomon myöhemmin raahasi ihmisten maailmaan ilmestyneen Ogremonin takaisin Digimaailmaan. Leomon kertoi lapsille Digimaailmassa vallitsevasta tartunnasta, mikä saastutti digimoneja. Leomon myöhemmin avusti Vikemonia ja Rosemonia taistelussa Imperialdramonia vastaan. Kun Meicoomon oli pelastettu, hän yllättäen muuttui pahaksi ja tappoi Leomonin repimällä hänet kappaleiksi lasten nähden.


title: Luettelo digimoneista H–L

text: Leomonin nimi tulee latinan sanasta leo, joka tarkoittaa leijonan tähdistöä.


title: Luettelo digimoneista H–L

text: Leomonin vaihtoehtoisia muotoja ovat BanchoLeomon, MadLeomon, IceLeomon, KaiserLeomon ja BlackLeomon.


title: Luettelo digimoneista H–L

text: Leopardmon () on Mega-tason ritaridigimon ja yksi Royal Knightseista. Leopardmonin haarniska on ruskeaa digikromattua metallia ja hyvin kestävä. Leopardmonilla on valkoiset siivet, pitkä keltainen tukka, punainen viittavyö ja pitkä valkoinen miekka oikeassa kädessään. Leopardmonin hyökkäyksiä ovat Extinction Wave ja Black Aura Blast. Leopardmon voi myös kehittyä Leopard Modeen, voimakkaampaan mega-muotoonsa jos taistelu muuttuu henkilökohtaiseksi. Leopardmonin motto on "oikeus on valtaa". "Digimon Data Squadissa" Leopardmon esittelee itsensä King Drasilille ja hänen annettiin liittyä mukaan taisteluun. Leopardmon hyökkäsi Japaniin ja taisteli Rosemonia ja Ravemonia vastaan. Taistelun aikana Leopardmon selitti heille Royal Knightsien oikeudentajun sanoen Digimaailman pelastamisen olevan jopa omien liittolaistensa ja asukkaiden uhraamisen arvoista. Yoshido ja Keenan kehittivät Rosemonin ja Ravemonin Burst Modeen jolloin he onnistuivat tuhoamaan Leopardmonin. Leopardmon muuntautui digimunaksi joka siirtyi takaisin Digimaailmaan.


title: Luettelo digimoneista H–L

text: Leviamon on Mega-tason digimon, joka esiintyy peleissä "Digimon World Data Squad" ja "Digimon World DS". Leviamon on yksi Seitsemästä Suuresta Demonilordista ja edustaa kateuden syntiä ja Merkuriusta. Leviamonin nimi tulee Leviatan-nimisestä hirviöstä, joka mainitaan Raamatussa. Leviamon muistuttaa kaksihäntäistä lohikäärmettä jolla on valtava kita. Leviamonin sanotaan oleilevan Nettimeren syvyyksissä lähellä Dark Areaa.


title: Luettelo digimoneista H–L

text: Digimon Fusionissa Mikey kutsui Leviamonin käytettyään tämän DigiMemories-muistitikkua ja Leviamon vapautti Shoutmonin Ebidramonin kynsistä Rostrum-hyökkäyksellään. Muita Leviamonin hyökkäyksiä ovat Cauda ja Anima.


title: Luettelo digimoneista H–L

text: Liamon on Champion-tason eläindigimon, joka muistuttaa leijonaa. Liamonin hyökkäyksiä ovat Thunder of King ja Critical Strike. Liamon on esiintynyt Digimon-korttipelissä. Liamon voi kehittyä Liollmonista.


title: Luettelo digimoneista H–L

text: Lightdramon () on Armor-tason Digimon-hahmo. Se haarniskoituu V-monista Ystävyyden Digi-Eggin avulla. Se käyttää hyökkäyksissään sähköistä sarveaan ja sähköisiä piikkejään, jonka avulla toteuttaa hyökkäyksensä "Blue Thunder" (Sininen ukkonen).


title: Luettelo digimoneista H–L

text: Lightdramon on V-monin toinen haarniskoitumismuoto. Ensimmäisen kerran V-mon kehittyi Lightdramoniksi "Digimon Zero Twon" jaksossa 11 ja sai poistettua Garurumonin avulla MetalGreymonilta pahan spiraalin. Lightdramon esiintyi myös Digimon Adventure V-Tamer 01-mangassa.


title: Luettelo digimoneista H–L

text: Lightdramonin nimi tulee englannin kielen sanoista "lightning" eli salama sekä "dragon" eli lohikäärme.Lilamon on Ultimate-tason keijudigimon, joka muistuttaa ulkonäöltään pihasyreenikukkaa. Lilamonilla on kukkamaiset kädet ja jalat, vihreä rintamus, kukkaa muistuttava pääsuojus ja vihreät hiukset. Lilamonin hyökkäyksiä ovat Lila Shower, Beauty Slap, Marvel Shot, One Two Pollen, Lilac Dagger, Lila Needle, Lovely Cologne ja Beauty Shock. Lilamon voi kehittyä Sunflowmonista. Lilamon esiintyi "Digimon Data Squadissa", kun Yoshi kehitti Lalamonin Lilamoniksi taistelussa Mammothmonia vastaan. "Digimon Fusionissa" Lilamon nähtiin Jungle Zonella Stingmonin sielunkumppanina. Lilamon ohjeistaa lapsia suorittamaan rituaalin, jotta Deckerdramon päästäisi lapset Hidden Sanctuarylle. Myöhemmin Lilamon nähtiin Honey Landilla, jossa Honeybeemonit hyökkäsivät hänen kimppuunsa, mutta Mervamon pelasti hänet. Lilamon oli yksi niistä digimoneista, jonka Mikey yhdisti Shoutmonin kanssa Shoutmon Times Seven Superior Modeen lopputaistelussa MegaDarknessBagramonia vastaan. Lilamon voi kehittyä Rosemoniksi.


title: Luettelo digimoneista H–L

text: Lilimon () on Digimon-hahmo. Mimi Tachikawan Viattomuuden Tunnus saa Togemonin muuttumaan Lilimoniksi tarpeen tullen. Lilimonin hyökkäyksiä ovat "Flower Cannon" ("Kukkakanuuna") ja "Flower Wreath" ja "Digimon World 2" -videopelissä "Petit Heal". Lilimon on Ultimate-tason kukkaistytön tapainen keijudigimon, jolla on päässään vaaleanpunainen ruusu ja niskasta roikkuu alaspäin köynnöksiä selkään asti. Lilithmonilla on vaaleanpunainen ruusu myös hameena ja lehtikuvioinen paita sekä kukkakengät. Lilithmonin neljä siipeä muistuttavat lehtiä. Käsissä Lilithmonilla on kukkahansikkaat. Lilimon on Mimin kokoinen digimon. "Digimon Adventuressa" Lilimon poisti DarkTyrannomonilta kirouksen Flower Wreath -iskullaan. Vamdemon halvaannutti Lilimonin Death Scream -iskullaan, mutta Wizardmon paransi hänet. Lilimon myöhemmin avusti lapsia taistelussa Pimeyden Valtiaita ja Apocalymonia vastaan. Myöhemmin sarjassa "Digimon Zero Two" Lilimon auttoi taistelussa Treemonia vastaan. "Digimon Tamersissa" Lilimonin kortti nähtiin yhdessä Togemonin kortin kanssa jaksossa 2. "Digimon Frontierissa" Lilimoneja nähtiin Autumn Leaf Fairilla.


title: Luettelo digimoneista H–L

text: "Digimon Fusionissa" Lilimon esiintyi Hymyjen Kylän asukkaana. Lilimon yritti saada Sunflowmonien avulla Mikeyn vakuuttuneeksi Shoutmonin pyynnöstä auttaa heitä. Lilimon myöhemmin avusti tarkkailemaan Tactimonia ja jäi kylään Mikeyn onnistuttua torjumaan uhan. Paljon myöhemmin Lilimon ilmestyi valeasussa Dragon Landilla kertoen Mikeylle tilanteesta. Lilimon liittyi Mikeyn ryhmään Dorbickmonin tuhouduttua. Lilimon lohdutti Ballistamonia kun Shoutmon ja tämän ystävät joutuivat Olegmonin loitsun valtaan. Myöhemmin Lilimon auttoi vapauttamaan Mikemonit ja Turuiemonit Bright Landilla. Lopputaistelussa MegaDarknessBagramonia vastaan Lilimon tuhosi armeijan Bulbmoneja Bombmonien avustuksella ja yhdistyi Shoutmonin kanssa Shoutmon X7 Superior Modeen Final Fusionin yhteydessä.


title: Luettelo digimoneista H–L

text: Lilimonin nimi tulee englannin sanasta "lily" eli "lilja". Lilimon voi kehittyä Rosemoniksi.


title: Luettelo digimoneista H–L

text: Liollmon on Rookie-tason eläindigimon. Liollmon muistuttaa leijonanpentua, jolla on Pyhä Sormus kaulassaan. Liollmonin hyökkäyksiä ovat Lio Claw ja Critical Bite. Liollmon on esiintynyt -pelissä. Liollmon voi kehittyä Liamoniksi.


title: Luettelo digimoneista H–L

text: LoaderLiomon on Ultimate-tason konedigimon. LoaderLiomon muistuttaa konemaista leijonaa, jolla on piikkinuija hännässään. LoaderLiomonin hyökkäyksiä ovat Boring Storm ja Loader Morningstar. LoaderLiomon on esiintynyt Digimon-korttipelissä. Elokuvasarjassa "Digimon Adventure tri." LoaderLiomon oli Daigo Nishijiman digimonkumppanin Bearmonin Ultimate-muoto, joka taistelussa Pimeyden valtiaita vastaan digivoitui Baihumoniksi, yhdeksi Digimaailman neljästä vartijasta.


title: Luettelo digimoneista H–L

text: Lobomon (jap. "Wolfmon") on Hybrid-tason soturidigimon. Lobomon voi syntyä kenestä tahansa Valon ihmishengen avulla. Lobomon muistuttaa ihmistä, jolla on liilan ja valkoisen värinen haarniska ja valosta tehdyt miekat. Lobomonin hyökkäyksiä ovat Lobo Kendo ja Howling Laser. Lobomon pystyy myös tekemään Chaos Field yhteishyökkäyksen Duskmonin kanssa ja Shining Burst Slash yhteishyökkäyksen Agunimonin kanssa. "Digimon Frontierissa" Koji pystyi muuttumaan Lobomoniksi AncientGarurumonin Valon ihmishengen avulla.


title: Luettelo digimoneista H–L

text: Locomon on Ultimate-tason digimon, joka esiintyy elokuvassa "". Locomon muistuttaa valtavaa höyryveturia vaunuineen. Locomonin hyökkäyksiä ovat Steam Bomb ja Wheel Grinder. Locomon ilmestyy ihmisten maailmaan ja aiheuttaa kaaosta juna-asemilla. Growlmon ei pysty pidättämään Locomonia kauan mutta Takato, Rika ja Renamon onnistuvat livahtamaan vaunuihin. Rika yrittää tuhota veturin tulipesän, mutta Parasimon ottaa Rikan mielen valtaansa. Beelzemon yrittää taistella Locomonia vastaan mutta Locomon tuhoaa Beelzemonin moottoripyörän. Takato onnistuu vapauttamaan Rikan hetkeksi Parasimonin hallinnasta. Parasimon pakottaa Locomonin kehittymään mega-muotoonsa, GranLocomoniksi. Takato ja Guilmon kehittyvät Gallantmoniksi, joka tuhoaa Parasimonin, mutta Parasimon lähettää signaalin Digimaailmaan, jonka seurauksena lukemattomia Parasimoneja ilmestyy ihmisten maailmaan. Lapset ovat tappiolla, kunnes Gallantmon muuntautuu Crimson Modeen ja tuhoaa Parasimonit Crimson Light -iskullaan. GranLocomon muuntautuu takaisin Locomoniksi ja palaa Digimaailmaan. "Digimon Fusionissa" Locomon esiintyy Kiichi Funabashin digimonkumppanina. Tämä Locomon omaa lentokyvyn tosin kuin muut Locomonit. Locomon voi yhdistyä Dorulumonin kanssa hybridimuotoon.


title: Luettelo digimoneista H–L

text: Lopmon on Rookie-tason jänisdigimon, joka muistuttaa Terriermonia. Lopmon on väriltään ruskea ja hänellä on kolme pientä sarvea päässään. Lopmonin hyökkäyksiä ovat Petit Twister ja Blazing Ice. Lopmon voi myös tehdä yhteishyökkäyksen Terriermonin kanssa. Lopmon esiintyi ensimmäisen kerran "Digimon-elokuvassa" jossa lasten tuhottua pahan Cherubimonin, Willis löysi hänen digimunansa joka kuoriutui Lopmoniksi. Tämä kohtaus tosin oli leikattu pois elokuvasta. "Digimon Tamersissa" Zhuqiaomon dedigivoi Antylamonin takaisin Lopmoniksi rangaistuksena petturuudesta. Myöhemmin Lopmonista tuli Shiuchon Wongin digimonkumppani. Lopmon vei lapset Zhuqiaomonin luo ja pyysi ettei hän vahingoita lapsia. Zhuqiaomon hyökkäsi Lopmonin kimppuun, mutta WarGrowlmon pelasti hänet. Myöhemmin Lopmon sai takaisin kykynsä kehittyä Antylamoniksi taistelussa D-Reaperiä vastaan. Lopmon myöhemmin palasi Digimaailmaan lasten digimonien kanssa. Lopmon esiintyi myös elokuvassa "", jossa Parasimonit uhkailivat häntä ja Shiuchonia, mutta Beelzemon pelasti heidät. Myöhemmin Lopmon osallistui Rikan syntymäpäiville.


title: Luettelo digimoneista H–L

text: "Digimon Frontierissa" lasten tuhottua pahan Cherubimonin he löytävät hänen digimunansa joka kuoriutuu Lopmoniksi. Lopmon oli läsnä lopputaistelussa Lucemonia vastaan. "Digimon Fusionissa" Lapset pelastavat Lopmonin LadyDevimoneilta. Lopmon kertoo heille NeoVamdemonin vanginneen hänen sukulaisiaan linnaansa. Taistelussa NeoVamdemonia vastaan Lopmon alkaa hehkua valkoisena. Lopmon uhraa itsensä taistelussa, jotta OmniShoutmon ja ZekeGreymon voivat yhdistyä keskenään Shoutmon DX-muotoon. Lopmon voi kehittyä Wendigomoniksi, Turuiemoniksi tai suoraan Antylamoniksi.


title: Luettelo digimoneista H–L

text: Lotosmon (Jap. "Lotusmon") on mega-tason keijudigimon. Lotosmon muistuttaa naista, jolla on violetti vaatetus, valkoiset siivet ja mustat kengät. Lotosmon kantaa toisessa kädessään Caduceus-nimistä sauvaa ja toisessa kädessään kukallista sateenkaarenväristä sauvaa. Lotosmonin hyökkäyksiä ovat Serpent Cure, Serpent Ruin ja Seven's Fantasia. Lotosmon on esiintynyt peleissä Digimon World Dawn and Dusk ja . "Digimon Data Squadissa" Nanami pystyi muuntautumaan BioLotosmoniksi Kuratan annettua hänelle enemmän voimia. BioLotosmon taisteli MirageGaogamonia vastaan, mutta MirageGaogamon kukisti hänet ja palautti takaisin Nanamiksi. Lotosmonin nimi tulee "Nymphaea lotus"ista.


title: Luettelo digimoneista H–L

text: Loweemon on Champion-tason soturidigimon. Loweemon voi syntyä kenestä tahansa Pimeyden Spiritin avulla. Loweemon muistuttaa ihmistä, jolla on sfinksin pää ja musta haarniska ja Danzai no Yari niminen keihäs. Loweemonin hyökkäyksiä ovat Shadow Meteor ja Shadow Lance. Digimon Frontierissa Koichi pystyi muuntautumaan Loweemoniksi hyvän Pimeyden Spiritin avulla. Loweemon uhrasi itsensä ottamalla vastaan Lucemonin Dead or Alive hyökkäyksen pelastaakseen Kojin.


title: Luettelo digimoneista H–L

text: Lucemon on Rookie-tason enkelidigimon. Lucemonin hyökkäykset ovat Divine Feat ja Grand Cross.


title: Luettelo digimoneista H–L

text: Lucemonilla on poskessa ja rinnassa violetti tatuointi,ja hänellä on vaaleat lyhyet hiukset. Lucemonilla on molemmissa jaloissa ja käsissä kultaiset renkaat. Lucemonilla on siivet, jotka ovat valkoiset. Lucemon on hyvin vahva huolimatta siitä, että on rookie-tasoa. Hän pystyy pitämään puoliaan jopa mega-tason digimoneja vastaan. Lucemonin nimi tulee Lucifer arkkienkelistä. Lucemon on myös yksi Seitsemästä Suuresta Demonilordista ja edustaa ylpeyden syntiä ja aurinkoa.


title: Luettelo digimoneista H–L

text: Lucemon on "Digimon Frontierin" päävihollinen. Ennen sarjan tapahtumia Lucemon pysäytti sodan ihmis ja petodigimonien välillä luoden säännöt yhteiskunnalle, jossa hän toimi täydellisenä hallitsijana. Hänen omat voimansa kuitenkin turmelivat hänet ja hän alkoi painostaa muita digimoneja. Lucemon taisteli 10 Legendaarista Soturia vastaan, mutta kärsi tappion, jonka jälkeen hänet vangittiin Dark Areaan. Lucemon alkoi korruptoida Cherubimonia ja Royal Knightseja keräämään dataa elvyttämään hänet. Heidän onnistuttua tässä Lucemon pystyi vapautumaan omasta vankeudestaan. Ollessaan tappiolla lapsia vastaan Lucemon latasi itseensä Dynasmonin ja Crusadermonin datan ja muuttui Ultimate-muotoonsa, Chaos Modeen. Lucemon voitti helposti taistelussa EmperorGreymonin ja MagnaGarurumonin ja lapset eivät pärjänneet hänelle, kunnes Kouichi uhrasi henkensä antaen voimansa Takuyalle ja Koujille jotka muuntautuivat Susanoomoniksi. Tämä Lucemonin muoto oli hyvin vahva ja edes Susanoomon ei pärjännyt hänelle, kunnes Susanoomon halkaisi Lucemonin Celestial Blade hyökkäyksellään. Lucemon ei kuitenkaan kuollut vaan jakautui kahdeksi digimunaksi, joista toinen räjähti valoksi ja toinen muuntautui Mega-muotoonsa, Satan Modeen (virallisesti Shadowlord Mode), joka muistuttaa tuhon lohikäärmettä, joka kantaa siivissään harjanteita, jotka kuvaavat Seitsemää Demonilordia. Tässä muodossa Lucemon onnistui avaamaan portaalin ihmisten maailmaan ja pystyi torjumaan lasten hyökkäykset kunnes Susanoomon onnistui raahaamaan Lucemonin takaisin Digimaailmaan. Lucemon tuhosi kaiken vähän mikä Digimaailmasta oli jäljellä ja lapset huomasivat Lucemonin tämän muodon olevan vain nukke Lucemonin todelliselle Mega-muodolle, Lucemon Larvalle, joka erkani tästä muodosta, jonka Susanoomon voitti. Lucemon Larva pisti Susanoomonia pistimellään jolloin Susanoomon jakautui 10 Legendaariseksi Soturiksi, jotka jokainen iskivät miekkansa Lucemoniin. Lucemon hajosi dataksi ja Lucemon tuhoutui lopullisesti.


title: Luettelo digimoneista H–L

text: "Digimon Fusionissa" Lucemon esiintyy Heaven Zonen asukkaana. Lucemon puolustaa lapsia oikeudessa SlushAngemonia vastaan ja osoituksena armostaan ja kannatuksestaan hänet kruunataan alueen johtajaksi. Lucemon kuitenkin paljastuu Laylamonin vakoojaksi ja saatuaan koodikruunun itselleen Lucemon muuntautuu Chaos Modeensa ja repii alueen kahtia. Shoutmon ja Shakkoumon onnistuvat kukistamaan Lucemonin mutta hän selviytyy ja kidnappaa Nenen ja absorboi itseensä pimeää energiaa ja muuntautuu Shadowlord Modeen ja vangitsee Nenen pimeään palloon. Lucemonin yrittäessä absorboida itseensä Heaven Zonen datan, Shoutmon rikkoo Lucemonin pimeän kuulan vapauttaen Nenen. Sparrowmonin yhdistyttyä Shoutmonin kanssa X5 muotoon. Shoutmon onnistuu tuhoamaan Lucemonin.


title: Luettelo digimoneista H–L

text: Ludomon on Rookie-tason Armordigimon. Ludomon muistuttaa pientä olentoa, jolla on vihreä armeijamainen haarniska ja kypärä ja kilvet käsissään. Ludomonin hyökkäys on Wall Rake. Ludomon on esiintynyt Digimon Reference Book-kirjassa. Ludomon kehittyy Kakkinmonista ja voi kehittyä TiaLudomoniksi.


title: Luettelo digimoneista H–L

text: Luminamon on Ultimate-tason keijudigimon. Luminamon muistuttaa valkoista olentoa, jolla on pitkät korvat, sädekehä päänsä ympärillä ja vaaleanpunainen vaatetus. Luminamonin hyökkäyksiä ovat Lightening Feel ja Lumina Flash. Luminamon on esiintynyt Digimon Xros Wars mangassa ja Digimon All-Star Rumble-pelissä. Lumonamon voi kehittyä Shademonista.


title: Luettelo digimoneista H–L

text: Lunamon on Rookie tason eläindigimon, joka muistuttaa neljäkorvaista jänistä. Lunamonin hyökkäyksiä ovat Luna Claw, Tear Shot ja Lop-ear Ripple. "Digimon Fusionissa" Lunamon nähtiin Disc Zonen asukkaana. Lunamon kauhistui kun Christopher tappoi Mercurymonin. Lunamon seurasi sivusta lasten ja Bagra Armyn joukkojen taistelua ja myöhemmin evakuoitiin Warrior Zonelle muiden alueen asukkaiden mukana Disc Zonen tuhouduttua. Myöhemmin aivopesty Lunamon nähtiin Olegmonin miehistössä. Olegmonin tuhouduttua Lunamon, Coronamon ja Spadamon ottivat hänen laivansa auttaakseen Gold Landin asukkaita. Lunamon oli yksi niistä digimoneista, jotka yhdistyivät Shoutmonin kanssa Shoutmon X7F Superior Modeen lopputaistelussa MegaDarknessBagramonia vastaan. Lunamon kehittyy Moonmonista ja voi kehittyä Lekismoniksi.


title: Luettelo digimoneista H–L

text: Lycamon on Mega-tason digimon, joka esiintyy Digimon Adventure V-Tamer 01-mangassa Daemonin kätyrinä. Lycamonin nimi tulee Lycaonista, Arkadian kuninkaasta, jonka Zeus muutti sudeksi.


title: Luettelo digimoneista H–L

text: Lynxmon on Armor-tason eläindigimon. Lynxmon voi syntyä Tailmonista Rohkeuden Digi-Eggin avulla. Lynxmon muistuttaa palavaa ilvestä ja on Garurumonin kovin kilpailija. Lynxmonin hyökkäyksiä ovat Howling Buster ja Wild Nail Claws. "Digimon Tamersissa" Lynxmon taisteli Renamonia vastaan, mutta Renamon tuhosi Lynxmonin. "Digimon Data Squadissa" ennen sarjan tapahtumia Lynxmon hyökkäsi Kuratan kimppuun, mutta Spencer Damon pelasti Kuratan heittämällä Lynxmonin mereen.


title: Aubrey Plaza

text: Aubrey Christina Plaza (s. 26. kesäkuuta 1984 Wilmington, Delaware) on yhdysvaltalainen näyttelijä ja koomikko, joka tunnetaan ilmeettömästä näyttelemistyylistään. Hänen tunnetuin roolinsa lienee April Ludgate televisiosarjassa "Puisto-osasto". Plazalla on ollut myös sivurooleja elokuvissa. Ensimmäisen pääroolinsa hän näytteli elokuvassa "Safety Not Guaranteed" vuonna 2012.


title: Aubrey Plaza

text: Plaza aloitti uransa teatterista, jossa hän näytteli sketseissä ja improvisaatioesityksissä. Myöhemmin hän on esiintynyt elokuvissa "Funny People" (2009), "Scott Pilgrim vastaan maailma" (2010), "Dirty Grandpa" (2016) ja "Ingrid Goes West" (2017). Plaza on myös esiintynyt ääninäyttelijänä animaatioelokuvassa "Monsterit-yliopisto" (2013) ja animaatiosarjassa "The Legend of Korra".


title: Gianni Infantino

text: Giovanni Vincenzo Infantino (s. 23. maaliskuuta 1970 Brig, Sveitsi) on italialais-sveitsiläinen juristi, joka on toiminut helmikuusta 2016 lähtien jalkapalloliitto Fifan puheenjohtajana. Ennen kuin Infantino valittiin Fifan puheenjohtajaksi, hän työskenteli Uefan pääsihteerinä.


title: Gianni Infantino

text: Infantino aloitti työt Uefassa vuonna 2000 toimittuaan sitä ennen Neuchâtelin yliopistoon kuuluvan jalkapallon kansainvälisen tutkimuskeskuksen CIES:n pääsihteerinä sekä muun muassa Italian, Espanjan ja Sveitsin jalkapallosarjojen neuvonantajana. Vuosina 2004–2007 hän työskenteli Uefan lakiasioista ja seuralisensseistä vastaavana johtajana ja vuosina 2007–2009 varapääsihteerinä. Infantino ehti hoitaa myöhemmin pääsihteeriksi nimettyä toimitusjohtajan tehtävää väliaikaisena jo helmikuusta toukokuuhun 2007, kunnes hänet lokakuussa 2009 nimettiin pääsihteeriksi.


title: Gianni Infantino

text: Hän on naimisissa ja hänellä on neljä lasta. Hän puhuu italiaa, ranskaa, saksaa, englantia, espanja, portugalia ja arabiaa.


title: Virtanen (täsmennyssivu)

text: Virtanen tai Wirtanen tarkoittaa seuraavia asioita:


title: Kaipaan luoksesi kotiin

text: Kaipaan luoksesi kotiin on kesäkuussa 1989 julkaistu Yön single, jonka nimikappale on albumilta "Toinen puoliaika". Sen toiseksi tekijäksi on merkitty Mr. Spirit eli Mika Sundqvist. Laulu äänitettiin levyn toisen studiosession aikana maaliskuussa 1989 Lempäälän MSL-studiolla. B-puolen kappale "Peni" on peräisin albumin ensimmäisista sessioista, jotka tehtiin lokakuussa 1989 Esa "Nätsi" Rosvallin luona Köyliössä. Siellä valmistunutta materiaalia pidettiin kuitenkin niin heikkona, että maaliskuussa levyä varten äänitettiin kolme uutta kappaletta. "Peni" on myöhemmin julkaistu vain vuoden 2006 kokoelmalla "Yön valoisa puoli".


title: Lukujärvi

text: Lukujärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven−Lukujärven valuma-alueeseen. Se on valuma-alueensa keskusjärvi ja Laitilan toiseksi suurin järvi.


title: Lukujärvi

text: Järven pinta-ala on 118 hehtaaria ja se on 2,2 kilometriä pitkä ja 800 metriä leveä. Siihen laskee kuusi ojaa, joista eräät ovat Kaarnijärven, Lamminjärven ja Särkijärven laskuojia. Järven luusua sijaitsee järven kaakkoisrannalla, josta saa alkuunsa 700 metriä pitkä Taminanoja, joka laskee Pitkäjärveen. Vesi viipyy järvessä keskimäärin 195 vuorokautta.


title: Lukujärvi

text: Järvellä on 12 kilometriä rantaviivaa ja sen ranta on pääosin kallio- ja moreenipohjaista metsämaastoa. Järven 260 metriä pitkän saaren lisäksi on vielä kaksi pienempää saarta, joilla on rakennuksia, ja kolme autiota luotoa. Rannoille on rakennettu runsaasti loma-asuntoja (95 kpl) ja joitakin kiinteitä asuntoja (4 kpl), joille johtaa tiet Laitilasta. Järvellä on kaksi venevalkamaa.


title: Lukujärvi

text: Mökkiasutuksen, maa- ja metsätalouden hajakuormituksen lisäksi järveä kuormittavat kaksi pistekuormittajaa: leirikeskus ja rantasauna. Maa- ja metsätalouden osuus kuormituksesta on näistä suurin.


title: Lukujärvi

text: Kirkasvetinen ja lievästi humuspitoinen Lukujärvi on matala ja siten altis tuulille, minkä vuoksi veteen syntyy harvoin lämpötilakerrostuneisuutta. Kesällä happitilanne on vedessä hyvä, mutta talvella jääkannen alla veden happitilanne heikkenee yleensä 5−20% pitoisuuteen. Veden happamuusarvo eli pH-arvo talvisin 5,3−6,3 ja kesäisin 6,3−7,2. Puskurikyky happamuutta vastaan on tyydyttävä. Näkösyvyys vaihtelee tavallisesti 2,2−3,7 metriä ja sen keskiarvo on ollut 2,9 metriä. Vesi on talvisin sameampaa kuin kesällä eli päinvastoin kuin viereisessä Särkijärvessä. Fosforia on kesällä 18 μg/l (mikrogrammaa litrassa vettä) ja talvella 16 μg/l ja typpeä talvisin 800−1200 μg/l ja kesäisin keskimmäärin 500 μg/l. Klorofylliarvot ovat olleet 8,1 μg/l ja ne vastaavat lievästi rehevöityneen järven arvoja. Yleiseltä käyttökelpoisuudeltaan ja laadultaan järven vesi on hyvää. Bakteeritutkimukset antavat puhtaita arvoja.


title: Lukujärvi

text: Vuonna 2002 suoritetuissa koekalastuksissa järvestä saatiin saaliiksi kuutta eri kalalajia. Ne olivat särki, sorva, hauki, kiiski, ahven ja siika. Yksilöiden lukumäärän perusteella eniten oli ahventa ja sitten särkeä, mutta biomassan määrän mukaan eniten oli särkeä ja sitten ahventa.


title: Lukujärvi

text: Järven vesikasvustoon kuuluu 42 vesi- ja rantakasvilajia. Vesikasvivyöhyke on useimmiten leveä järven mataluudesta johtuen. Erityisesti järven pohjoisosassa on leveitä kasvillisuusvyöhykkeitä ja samoin eteläosan suuren saaren ympärillä.


title: Lukujärvi

text: Järven pohjoispäässä Nilvonkalliolla sijaitsee kolme pronssikautista hautarauniota eli hiidenkiuasta.


title: Lukujärvi

text: Männäisten ruukin tarvitseman vesivoiman turvaamiseksi Sirppujoessa Särkijärven laskuvedet päätettiin ohjata Hankeranjärven kautta Sirppujokeen. Tätä varten rakennettiin vuosina 1787−1788 Taminanojaan sellainen pato, joka nosti Lukujärven vedenpintaa noin 1,5 metriä korkeammalle. Koska Lukujärven viereisten järvien vedenpinta on lähes samalla tasolla ja niiden väliset kannakset matalia, tulvi Lukujärvi muihin järviin yhdistäen ne itseensä. Uuden laskuojan todennäköinen reitti on kulkenut Särkijärven ja Lamminjärven kautta Hankeranjärveen. Hankkeen vastustajat purkivat padon vuonna 1817 eikä sitä enää rakennettu uudelleen. Myöhemmin on suunniteltu järvien vedenpinnan alentamista, mutta järvenlaskuja ei ole suoritettu. Järven vedenkorkeutta ei tällä hetkellä säännöstellä vaikka sitä suunniteltiinkin lähiaikoina.


title: Marisanna Jarva

text: Anu Marisanna Kristiina Jarva (o.s. Pyykkönen, s. 11. elokuuta 1981 Paltamo) on suomalainen poliitikko. Hänet valittiin keskustan kansanedustajaksi Oulun vaalipiiristä vuoden 2015 eduskuntavaaleissa 5 347 äänellä. Jarva toimii Paltamon kunnanvaltuuston puheenjohtajana.


title: Marisanna Jarva

text: Koulutukseltaan Jarva on hallintotieteiden maisteri ja siviiliammatiltaan yrittäjä.


title: Ulla Parviainen

text: Ulla Mari Parviainen (s. 11. huhtikuuta 1962 Kuusamo) on keskustan kansanedustaja Oulun vaalipiiristä. Hänet valittiin eduskuntaan vuoden 2015 vaaleissa 4 523 äänellä. Parviainen toimii kotikuntansa Kuusamon kaupunginvaltuutettuna ja kaupunginhallituksen jäsenenä. Ennen kansanedustajuuttaan Parviainen toimi Kuusamossa Rukan koulun rehtorina, sekä myös aiemmin Nilonkankaan koulun rehtorina


title: Peräjärvi (Laitila)

text: Peräjärvi on kuivatettu järvi Varsinais-Suomessa Laitilassa. Sen vieressä sijainnut Velhojärvi laskettiin samassa yhteydessä. Entiset järvet kuuluivat Sirppujoen vesistön kuivatetun Valkojärven alueeseen, joka on nykyään Pontoonojan valuma-aluetta. Järvet laskettiin 1800-luvulla osittain niityiksi ja peltomaaksi, mutta nykyään se on peltomaata ja osittain metsäistä suota. Järvien paikalla lukee nykykartoissa "Peräjärvi" ja "Velhojärvi".


title: Peräjärvi (Laitila)

text: Vuoden 1855-1856 Kalmbergin kartastossa järvien niminä lukee "Peräjärvi" ja "Wähäperäjärvi" ja järvet olivatkin erikokoiset. Pienempää järveä kutsuttiin samoihin aikoihin myös nimellä "Velhojärvi".


title: Peräjärvi (Laitila)

text: Noin 2000 vuotta sitten alue oli merenlahtea. Koko se peltoaukea, joka levittäytyy kuivatetun Valkojärven ympärillä Laitilasta länteen, oli saarien rikkomaa avovettä. Lahdelta johti kaksi kapeaa salmea ulos saaristoon. Peräjärven paikka löytyy tuon lahden pohjoispäässä olevasta lahdenpohjukasta. Noin 1500 vuotta sitten meri oli madaltunut niin paljon, että Velhonjärvi, Peräjärvi ja Valkojärvi olivat jo muodostuneet. Järvien välille jäi virtaamaan pienet ojat.


title: Peräjärvi (Laitila)

text: Peräjärvi oli pari kilometriä pitkä ja alle kilometrin leveä. Sen eteläpää kapeni pitkäksi lahdeksi. Järven keskiosan itäpäässä sijaitsi pari taloa ja niiden pellot. Lähes koko järvien rannat olivat niittyinä. Järvi laski Valkojärveen. Lännessä sijainnut Velhojärvi on alle kilometrin leveä ja pitkä. Se puolestaan laski Peräjärveen. Myös Velhonjärven rannat olivat niittyä tai peltomaata.


title: Peräjärvi (Laitila)

text: Tilanomistaja C.W. Rosendal teki vuonna 1853 useita samanaikaisia hakemuksia. Hän anoi lupaa kuivatuttaa Hangeranjärven, Hankerasuon ja Isosuon, Velhojärven, Peräjärven, Ruotjärven ja Valkojärven. Kaikissa näissä hakemuksissa vastausta sai odottaa vuoteen 1860. Vuonna 1885 alkoi talollisen Gustaf Uusikartanon nimissä käynnistetystä Valkojärven järvenlaskuhankkeesta, jolla suuri järvi aiottiin kuivattaa lopullisesti, ja siihen saatiin lupa vuonna 1892. Peräjärven vedenpinnan lasku riippui siitä, saataisiinko Valkojärven pinta ensin alas. Järvien kuivattamiseksi perustettiin 1890-luvun alussa järvenkuivatusyhtiö, johon saatiin liittymään 137 osakasta, sillä suuri yhteinen hanke vaati paljon osallistujia.


title: Tuiskula (Köyliö)

text: Tuiskula on kylä, joka sijaitsee Säkylässä entisen Köyliön kunnan alueella. Kylä on yhdystie 2141:n ja Köyliönjoen varrella noin seitsemän kilometriä entisen Köyliön kunnan kuntakeskuksen Kepolan pohjoispuolella. Aivan sen läheisyydessä kulkevat myös valtatie 12 sekä Säkylän ja Kokemäen yhdistävä yhdystie 2140. Asukkaita Tuiskulan postinumeroalueella on 207 (2009). Se on Köyliön vanhin asuttu kylä, jonka esihistoria ulottuu jo 4 000 vuoden päähän.


title: Tuiskula (Köyliö)

text: Tuiskula tunnetaan kulttuurikylänä, jossa sijaitsevat muun muassa vuonna 1934 perustettu Köyliön torpparimuseo, 1974 toimintansa aloittanut Tuiskulan kesäteatteri sekä taidematkailukohde Pelimannimäki. Kylässä toimivat myös vapaapalokunta, jolla on oma paloasema, sekä Tuiskulan Seurataloyhdistyksen ylläpitämä seuratalo. Tunnettuja Tuiskulan asukkaita ovat Antti Tuomento ja Esa "Nätsi" Rosvall.


title: Tuiskula

text: Tuiskula voi tarkoittaa seuraavia paikkoja:


title: Fitnesspäiväkirjat

text: Fitnesspäiväkirjat on AVA-kanavalla vuosina 2015–2016 esitetty tositelevisiosarja, jossa seurattiin neljän tunnetun suomalaisen naisen fitnessharrastusta. Ohjelman teemoina olivat kuinka treenataan oikein, miten syödään terveellisesti ja miten voidaan kokonaisvaltaisesti hyvin.


title: Fitnesspäiväkirjat

text: Ohjelma oli pääosin ohjelmassa esiintyvien itsensä kuvaama.


title: Fitnesspäiväkirjat

text: Ensimmäisellä tuotantokaudella ohjelmassa esiintyivät Venla Savikuja, Mari Valosaari, Eevi Teittinen ja Nanna Koivisto (nyk. Karalahti), sekä heidän miehensä ja poikaystävänsä. Kauden kuvaukset alkoivat marraskuussa 2014.


title: Fitnesspäiväkirjat

text: "Fitnesspäiväkirjojen" toinen tuotantokausi esitettiin keväällä 2016. Kaudella esiintyivät edellisellä kaudella mukana olleiden Eevi Teittisen ja Nanna Karalahden (ent. Koivisto) lisäksi Oona Kivelä ja Janni Hussi. MTV Katsomo -palvelussa esitettiin lisäksi bloggaaja Johanna Alvestadin kuvaamaa materiaalia.


title: Ruotjärvi

text: Ruotjärvi on kuivatettu järvi Varsinais-Suomessa Laitilassa. Entinen järvi kuului Sirppujoen vesistön Sirppujoen keskialueeseen, koska joki virtasi järven läpi. Järven vedenpintaa alennettiin useaan otteeseen 1800-luvulla ja kuivatettiin lopullisesti ehkä vasta 1900-luvulla. Järven paikalla lukee kartoissa nykyään "Ruotjärvi".


title: Ruotjärvi

text: Vuoden 1855-1856 Kalmbergin kartastossa järven nimi oli kirjoitettu "Puotjärvi", mikä lienee kirjoitusvirhe. Vuoden 1853 järvenkuivatushakemuksessa tilanomistaja C.W. Rosendal kutsuu järveä "Ruotjärveksi" ja vuoden 1891 toisessa hakemuksessa tilanomistaja Gustav Uusikartano esittää järven nimeksi "Ruojärvi". Nykykartoissa lukee vastaavassa kohdassa Sirppujoen rannalla Ruotjärvi.


title: Ruotjärvi

text: Laitilan eräs vanhimmista kylistä on Kodjala, jonka kalmiston alku saattaa sijoittua löytöjen mukaan 200-luvulle. Tiedetään, että Ruotjärvi on kuulunut Kodjalan kylälle ja arvellaan, että järven nimi olisi kantaskandinavista alkuperää ja se viittaisi esimerkiksi Roslageniin. Jos kylän asukkaat olisivat olleet kansainvaellusajalla eli 400-500-luvuilla ruotsalaisia ja ruotsalaista seutua olisi jo tuolloin kutsuttu Ruotsiksi tai Ruottiksi, voisi järven nimi selittyä luontevalla tavalla. Muita järven nimen muotoja ovat "Ruotsinjärvi", "Ruottinjärvi" ja "Ruatjärvi".


title: Ruotjärvi

text: Noin 2000 vuotta sitten alue oli merenlahtea. Koko se peltoaukea, joka levittäytyy kuivatetun Valkojärven ympärillä Laitilasta länteen, oli saarien rikkomaa avovettä. Lahdelta johti kaksi kapeaa salmea ulos saaristoon. Ruotjärven paikka löytyy eteläisen salmen kapeikon yläpuolelta. Noin 1500 vuotta sitten kansainvaellusajalla meri oli madaltunut niin paljon, että Valkojärvi ja Ruotjärvi olivat jo muodostuneet ja järvien välille oli syntynyt salmi tai oja. Ruotjärven alapuolella virtasi lyhyt Sirppujoki, joka laski mereen Hallun kylän kohdalla.


title: Ruotjärvi

text: Järven rannalla oli jo tuolloin maataloja, joiden lähellä oleva Kalmanloukas viittaa hautausmaahan ja toiset tiedot vanhaan sieltä hävinneeseen kirkkoon. Järven rannoilla Lukkalassa olisi siis asuttu kiinteästi pitkiä aikoja. Kuivatetun järven reunalla on nimi Hamminperä, jota arvellaan satamaksi (ham(p)n eli satama) tai pelloksi (hamm eli kotipelto).


title: Ruotjärvi

text: Seudun järvien kuivattamisen kulku on selvillä vain pääpiirteittäin. Ruotjärveä koskevia tietoja on niukasti, mutta jos Ruotjärven yläpuolisten järvien vedenpintaa aikoi laskea, oli Ruotjärven vedenpinnallekin tehtävä jotain. Nämä toimet saattoivat sisältyä yleisemmän lausahduksen "Sirppujoen perkaukset" alle. Esimerkiksi vuonna 1818 jokea perattiin samalla, kun Hankeroisen vedenpintaa alennettiin. Myöhemmin, vuonna 1853, tilanomistaja C.W. Rosendal teki useita samanaikaisia hakemuksia. Hän anoi lupaa kuivattaa "Hangerajärven", Hankeransuon ja Isosuon, Velhojärven, Peräjärven, Ruotjärven ja Valkojärven. Kaikissa näissä hakemuksissa vastausta sai odottaa vuoteen 1860. Vedenpintaa saatiin mahdollisesti taas laskettua, mutta varsinainen suurhanke käynnistyi vasta vuonna 1885. Silloin on talollisen Gustaf Uusikartanon nimissä käynnistetty Valkojärven järvenlaskuhanke, jolla järvet aiottiin kuivattaa lopullisesti. Järvien kuivattamiseksi perustettiin 1890-luvun alussa järvenkuivatusyhtiö, johon saatiin osallistumaan 137 osakasta. Tässä yhteydessä Hankeranjärvestä kaivettiin syvä kanava Ruotjärveen. Sirppujoen läpivirtaava Ruotjärven kuivatus peltomaaksi on varmasti ollut näistä vaikein tehtävä, koska Kalmanloukkaan puoleinen puoli Sirppujokea oli niittyä ja vastarannalla osa suota vielä hiljattain. Siinä olisi onnistuttu kokonaan vasta 1900-luvulla. Järven paikalla virtaavat nykyään vain Sirppujoen perattu uoma sekä Hankeransuon ja peltojen laskuoja. Järvenpohjat olivat liejua ja liejusavea, joka soveltuu erityisesti viljelyyn.


title: Ruotjärvi

text: Ruotjärven vedenpinta laski, kun niin sanottu Nansion kynnystä perattiin syvemmäksi.


title: Beowulf (täsmennyssivu)

text: Beowulf voi tarkoittaa ainakin seuraavia:


title: Staffan de Mistura

text: Staffan de Mistura (s. 25. tammikuuta 1947 Tukholma) on italialais-ruotsalainen diplomaatti, joka on tehnyt pitkän uran YK:ssa.


title: Staffan de Mistura

text: Staffan de Misturan äiti oli ruotsalainen ja isä italialainen. Hänellä itsellään on molempien maiden kansalaisuus. De Mistura opiskeli valtio-oppia ja kehitystaloustiedettä Rooman yliopistossa.


title: Staffan de Mistura

text: Vuonna 1971 de Mistura aloitti uransa YK:ssa Maailman ruokaohjelman virkailijana Sudanissa. Hän on työskennellyt myös Somaliassa, Etiopiassa, Balkanilla ja Ruandassa. Vuosina 2001–2004 de Mistura toimi YK:n pääsihteerin edustajana Etelä-Libanonissa. Hän toimi YK:n lähettiläänä Irakissa 2007–2009 ja Afganistanissa 2010–2011. YK-tehtävien lisäksi de Mistura toimi Italian varaulkoministerinä Mario Montin hallituksessa. Vuonna 2013 hänet lähetettiin Intiaan neuvottelemaan kahden merirosvoiksi luullun intialaisen surmasta pidätetyn Italian merijalkaväen sotilaan pidätyksestä.


title: Staffan de Mistura

text: Vuonna 2014 YK:n pääsihteeri Ban Ki-moon valitsi de Misturan korvaamaan Lakhdar Brahimi YK:n lähettiläänä Syyrian sisällissodassa. Brahimista poiketen de Mistura edustaa ainoastaan YK:ta, kun taas Brahimi toimi Syyriassa YK:n ja Arabiliiton yhteisenä edustajana.


title: Staffan de Mistura

text: De Mistura on naimisissa ja hänellä on kaksi tytärtä.


Jääkiekon alle 18-vuotiaiden maailmanmestaruuskilpailut 2016 järjestettiin Yhdysvalloissa 14.–24. huhtikuuta 2016. Kyseessä olivat järjestyksessä 18:nnet jääkiekon alle 18-vuotiaiden maailmanmestaruuskilpailut. Turnauksen voitti historiansa kolmatta kertaa Suomi kukistamalla loppuottelussa Ruotsin lukemin 6–1. Isäntämaa Yhdysvallat puolestaan voitti pronssia voittamalla Kanadan pronssiottelussa suurinumeroisesti 10–3. Yhdysvallat pelasikin erinomaisesti voittamalla kaikki lohkopelinsä ja puolivälierän. Tie finaaliin tuli kuitenkin pystyyn välierässä, jonka se hävisi lopulta mestariksi nousseelle Suomelle maalein 2–4. Tämä välierätappio jäikin Yhdysvaltojen ainoaksi tappioksi.


title: Jääkiekon alle 18-vuotiaiden maailmanmestaruuskilpailut 2016

text:
Kyseessä oli ensimmäinen kerta sitten vuoden 2000 kisojen, kun kultamitali meni kolmikon Yhdysvallat, Kanada tai Venäjä ulkopuolelle.
Pääsarjan kisat
1. divisioona  A-Lohko


text: 2. divisioona  A-lohko


text: 3. divisioona A-lohko


text: Paras pelaaja


text: Tähtikentällinen


text: IIHF:n valitsemat parhaat pelaajat


title: John Rankin

text: John Rankin (s. 7. kesäkuuta 1983 Bellshill) on skotlantilainen jalkapalloilija, pelipaikaltaan keskikenttäpelaaja. Hän edustaa Skotlannin valioliigassa pelaavaa Dundee Unitedia, johon siirtyi kesällä 2011.


title: John Rankin

text: Rankin pelasi vuosina 2000–2003 Manchester Unitedin junioriakatemiassa. Hän oli seurasta lainalla vuonna 2001 kahden viikon ajan brasilialaisseura Corinthiansissa yhdessä toisen junioripelaajan Ben Muirheadin kanssa.


title: Lentopallo (urheiluväline)

text: Lentopallo on lentopallossa käytettävä peliväline, joka on tarkoituksena saada vastustajan kenttäpuoliskon lattiaan pisteiden voittamiseksi. Normaalin lentopallon lisäksi on olemassa myös rantalentopalloon tarkoitettava pallo, joka on hieman erikokoinen kuin normaali lentopallo. Lentopallo koostuu kahdeksastatoista yhteen kiinnitetystä palasesta, jotka ovat synteettistä tai aitoa nahkaa.


title: Lentopallo (urheiluväline)

text: Normaali lentopallo on ympärysmitaltaan 65-67 senttimetriä ja painaa 260-280 grammaa. Rantalentopallossa ympärysmitta on 66-68 senttiä ja paino sama kuin normaalissa lentopallossa. Tunnettuja lentopallovalmistajia ovat muun muassa Wilson Sporting Goods ja Mikasa, joka valmistaa pelipallon muun muassa kesäolympialaisiin ja MM-kilpailuihin.


title: Kaarnijärvi

text: Kaarnijärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven−Lukujärven valuma-alueeseen.


title: Kaarnijärvi

text: Järven pinta-ala on 55 hehtaaria ja se on 1,5 kilometriä pitkä ja 900 metriä leveä. Siihen laskee kuusi metsäojaa, joista yksi on Kullerjärven ja Mustajärven yhteinen laskuoja ja toinen Kärkölänjärven, Vähä-Potkion, Iso-Potkion ja umpeen kasvaneiden Särkijärven ja Valijärven yhteinen laskuoja. Järven luusua sijaitsee järven etelärannalla, josta saa alkuunsa 100 metriä pitkä Kokonoja Lukujärveen.


title: Kaarnijärvi

text: Järvellä on 5,8 kilometriä rantaviivaa ja sen ranta on pääosin peltomaata suota moreenipohjaista metsämaastoa. Saaria on kuusi, joista suurin on pinta-alaltaan yli hehtaarin, pienemmät saaret yli aarin kokoiset. Saarten yhteinen pinta-ala on 1,8 hehtaaria ja yhteinen rantaviiva 1,1 kilometriä. Rannoille on rakennettu loma-asuntoja (29 kpl) ja yksi kiinteä asunto, joille johtaa tiet Laitilasta tai Pyhärannasta.


title: Kaarnijärvi

text: Järvialuetta kuormittavat mökkiasutuksen lisäksi maa- ja metsätalouden hajakuormitukset. Maa- ja metsätalouden osuus on näistä kuormituksista suurin. Kaarnijärvi on kirkasvetinen ja erittäin humuspitoinen. Kesällä sen happitilanne on vedessä hyvä, mutta talvella jääkannen alla syntyy toisinaan happikatoa (yleensä 47% pitoisuus). Veden happamuusarvo eli pH-arvo talvisin 5,3−5,8 ja kesäisin 5.9−7,1. Puskurikyky happamuutta vastaan on välillä hyvä ja joskus huonokin. Vesi on talvisin sameampaa kuin kesällä. Fosforia on keskimmäärin 17 μg/l (mikrogrammaa litrassa vettä) ja typpeä kesäaikaan keskimäärin 550 μg/l ja talvella 1500 μg/l. Klorofylliarvot ovat olleet 3,1 μg/l ja ne vastaavat lievästi rehevöityneen järven arvoja. Yleiseltä käyttökelpoisuudeltaan ja laadultaan järven vesi on hyvää. Bakteeritutkimukset antavat puhtaita arvoja. Kahteen järven saareen on kaavailtu suojelualueet.


title: Kaarnijärvi

text: Vuosina 1787−1788 rakennettiin Taminanojaan leveä pato, joka nosti Lukujärven vedenpintaa noin 1,5 metriä korkeammalle. Koska Lukujärven viereisten järvien vedenpinta on lähes samalla tasolla ja niiden väliset kannakset matalia, tulvi Lukujärven vedet Kaarnijärveen ja muihin lähijärviin yhdistäen ne suuremmaksi vesialtaaksi. Tällä haluttiin varmistaa Männäisten ruukin vedensaanti vesivoimalalleen. Uuden laskuojan todennäköinen reitti on kulkenut Särkijärven ja Lamminjärven kautta Hankeranjärveen, josta ne virtasivat Sirppujokea myöten Männäisiin. Hankkeen vastustajat purkivat padon vuonna 1817 eikä sitä enää rakennettu uudelleen. Järven vedenkorkeutta ei tällä hetkellä säännöstellä.


title: Xu Xin

text: Xu Xin (, s. 8. tammikuuta 1990 Jiangsu) on kiinalainen pöytätennispelaaja ja maailmanmestari. Huhtikuussa 2015 hän on maailmanrankingissa toisena.


title: Xu Xin

text: Xulla on MM-kilpailuista neljä kultaa joukkuekilpailusta tai nelinpelistä, yksi nelinpelin hopea sekä yksi kaksinpelin pronssi vuodelta 2013 Pariisista. Maailmancupin Xu on voittanut kaksinpelissä kerran, vuonna 2013. Joukkuekilpailun maailmancup-voittoja hänellä on neljä. Vuoden 2014 Aasian kisoista Xu saavutti kultaa kaksinpelistä ja joukkuekilpailusta sekä hopeaa nelinpelistä. Aasian-mestaruuskilpailuista Xulla on kaksi kultaa ja kaksi pronssia.


title: Xu Xin

text: Xu on voittanut seitsemän ITTF World Tourin osakilpailua sekä kiertueen kokonaiskilpailun vuosina 2012 ja 2013.


title: Xu Xin

text: Vasenkätinen Xu oli maailmanrankingin ykkönen maaliskuusta 2014 tammikuuhun 2015 ja myös tammi-helmikuussa ja touko-kesäkuussa 2013.


title: Snooki & Jwoww

text: Sarjassa seurataan Jwowwn ja Snookin lisäksi heidän perheitään ja ystäviään. Myös Jersey Shoresta tuttujan henkilöitä käy vierailemassa sarjassa.


title: Snooki & Jwoww

text: Musta = vakituinen


title: Snooki & Jwoww

text: Harmaa = vieraileva


title: Snooki & Jwoww

text: Valkoinen = ei esiinny


title: Antti Koskinen

text: Antti Koskinen on muun muassa seuraavien henkilöiden nimi:


title: Johan Rheborg

text: Carl Johan Rheborg (s. 5. kesäkuuta 1963 Täby) on ruotsalainen koomikko. Hän kuuluu ruotsalaiseen komediaryhmään "Killinggänget". Rheborg on 188 senttimetriä pitkä.


title: Johan Rheborg

text: Rheborg aloitti koomikon uransa vuonna 1986. Hänet tunnetaan muun muassa NileCity -tv-ohjelmassa esittämistään hahmoista Percy Nilegård ja Farbror Barbro sekä Kenny Starfighterista ja Hjälp! -sarjan Örjan Laxista. Vuodesta 2010 Rheborg on myös esittänyt Fredde Schilleriä suositussa komediasarjassa Solsidan.


title: Johan Rheborg

text: Rheborg on ollut naimisissa Kristina Rheborgin kanssa vuodesta 1989 asti. Heillä on vuosina 1991 ja 1993 syntyneet tyttäret Linnea ja Emma.


title: Jaak Jõerüüt

text: Jaak Jõerüüt (s. 9. joulukuuta 1947 Tallinna) on virolainen kirjailija, diplomaatti ja poliitikko.


title: Jaak Jõerüüt

text: Jõerüüt opiskeli taloustiedettä Tallinnan polyteknisessä instituutissa. Valmistumisensa jälkeen hän työskenteli kirjastonhoitajana ja toimittajana "Õhtulehdessä" ja "Rahva Häälessä", assistenttina, tutkijana ja kustannustoimittajana sekä vuodesta 1977 alkaen Viron SNT:n kirjailijaliitossa.


title: Jaak Jõerüüt

text: Neuvostoaikana Jaak Jõerüüt oli 1978–1989 kommunistisen puolueen jäsen. Seuraavasti hän oli 1990–1993 Liberaalidemokraattisen puolueen jäsen, sen jälkeen 1994–2012 Reformipuolueen jäsen. Jõerüüt on ollut myös Eesti Kongressin jäsen.


title: Jaak Jõerüüt

text: Jõerüüt astui politiikkaan 1970-luvun lopulla, ollesaan mm Viron SNT:n Kirjailijaliiton puoluesihteeri ja toimi muun muassa Viron SNT:n kulttuuriministerin sijaisena. Hänen diplomaatinuransa alkoi vuonna 1993. Hän toimi maansa Suomen-suurlähettiläänä vuodet 1993–1997, Italian-suurlähettiläänä 1998–2002 ja Kyproksen-suurlähettiläänä 1999–2004, YK-suurlähettiläänä vuonna 2004, Latvian-suurlähettiläänä 2006–2011 ja Ruotsin-suurlähettiläänä 2011–2014. Hän hoiti puolustusministerin tehtävää vuosina 2004–2005 mutta erosi niin kutsutun T-paitaskandaalin takia; hänen seuraajakseen tuli Jürgen Ligi.


title: Jaak Jõerüüt

text: Jõerüüt debytoi runovalikoimalla lehdessä "Noorus" vuonna 1967 ja julkaisi 1970-luvulla runokokoelmat "Kaitsekiht" ja "Kõne sellel teemal". Hän kuvaa vieraantunutta maailmaa, jossa kaupunki keinotekoisen yhteiskunnan vertauskuvana edustaa ihmisten ja asioiden ruuhkautumista. Sellaisessa maailmassa ”suojakuoren” ("kaitsekiht") tarjoaa sisäiseen maailmaansa uppoutuneen yksilön sielunelämä.


title: Jaak Jõerüüt

text: Jõerüütin varhaisiin proosateoksiin kuuluvat tarinakokoelma "Leping. Õpetajad" (1979) ja novellikokoelmat "Igavene suvi" (1980) ja "Meeste tantsud" (1984) sekä kaksiosainen romaani "Raisakullid" (Haaskalinnut) vuosilta 1982–1985. Romaanissaan Jõerüüt tarkastelee 1900-luvun loppupuolen henkistä kriisiä ympäristönään 1970-luvun neuvostokaupunki, jonka absurditeetit korostuvat jälkikäteen luettaessa. Päähenkilöt edustavat älymystöä, ja kirjailija vaatii heiltä eettisyyttä. — Jõerüütille myönnettiin Friedebert Tuglaksen novellipalkinto vuosina 1980 ja 1991 sekä Juhan Smuulin kirjallisuuspalkinto 1983 ”Haaskalintujen” 1. osasta.


title: Jaak Jõerüüt

text: Jõerüütin runo- ja proosatyyliä luonnehtivat tiivistynyt ilmaisu, viiltävän viileä ironia, analyyttisuus ja lakonisuus sekä kuvailun yksityiskohtaisuus. Hänen tuotantoaan on käännetty muun muassa suomeksi, ruotsiksi, venäjäksi, englanniksi ja saksaksi. Hän on toiminut myös kirjallisuusarvostelijana.


title: Jaak Jõerüüt

text: Jaak Jõerüütin puoliso on ollut vuodesta 1974 kirjailija Viivi Luik. Jõerüüt oli vuosina 1978–1989 NKP:n jäsen ja vuodesta 1990 vuoteen 2012 Viron liberaalidemokraattien ja sittemmin Viron reformipuolueen jäsen. Jõerüüt kuuluu katoliseen kirkkoon.


title: Osmo Mikkonen

text: Osmo Mikkonen (5. toukokuuta 1934 Turku – 3. toukokuuta 2015 Helsinki) oli suomalainen arkkitehti. Hän oli Oulun yliopiston arkkitehtuurin professori vuodesta 1982. Hänen tunnettuja suunnittelutöitään on Riihimäelle suunniteltu Karjakunnan makkaratehdas vuodelta 1974. Toinen merkittävä on Fur Center vuodelta 1978 Vantaalla.


title: Big Bang!

text: Big Bang! on huhti–kesäkuussa 2015 Nelosella esitetty kahdeksanosainen imitaattori Jarkko Tammisen viihdeohjelma, jossa nähtiin Tammisen laulu- ja puheimitaatioita sekä vaihtuvia vieraita. Tammisen lisäksi ohjelmassa nähtiin vaihtuvissa rooleissa Pirjo Heikkilä, Niina Lahtinen, Janne Kataja, Santtu Karvonen, Teemu Aromaa, Jarkko Miettinen sekä Laura Voutilainen. Viikoittain myös laulaja-lauluntekijä Anssi Kela versioi akustisesti yhden suomalaisen hitin.


title: Luettelo digimoneista M–O

text: Tämä on luettelo digimoneista M–O. Luettelo ei ole täydellinen.


title: Luettelo digimoneista M–O

text: MachGaogamon on Gaogamonin Ultimate-muoto. MachGaogamon muistuttaa Gaogamonia, jolla on konemaiset jalat ja kädet. MachGaogamonin hyökkäyksiä ovat Gaoga Tornado, Winning Knucle ja Howling Cannon. "Digimon Data Squadissa" Gaogamon kehittyi MachGaogamoniksi ja tuhosi MetalPhantomonin. MachGaogamon voi kehittyä MirageGaogamoniksi.


title: Luettelo digimoneista M–O

text: MachLeomon on Champion-tason epäkuollut digimon. MachLeomon muistuttaa MadLeomonia, jolla on tikarit aseinaan. MachLeomonin hyökkäys on Sonic Thrust ja Mush-Upped MachLeomon-muodossa ScudMissimon Full Fire. MachLeomon voi yhdistyä Drimogemonin, hallusinaatiosienten ja Forest Zonen Koodikruunun kanssa kanssa Mush-Upped MachLeomon-muotoon. MachLeomon on esiintynyt Digimon Xros Wars-mangassa.


title: Luettelo digimoneista M–O

text: MadLeomon on Champion-tason epäkuollut digimon. MadLeomon muistuttaa Leomonia, mutta on väriltään sinertävä ja hänellä on musta harja ja mustat housut sekä mustat nahkarenkaat käsissään sekä punaiset kynnet, hampaat ja silmät ja pääkallokuva vyössään. MadLeomonin hyökkäyksiä ovat Beast Blaster ja Poison Claw ja Armed-modessa The Lion Sleeps Tonight ja Lion Heart. MadLeomon esiintyi "Digimon Fusionissa" ensimmäisenä lasten kohtaamana vihollisena ja Bagra-armeijan jäsenenä. MadLeomon oli ennen Leomon, kunnes Bagramon korruptoi hänet pahaksi. MadLeomon hyökkäsi lasten kimppuun Forest Zonella, mutta Shoutmon, Ballistamon ja Starmonit pelastivat heidät. MadLeomon yhdistyi Troopmonien, Chikurimonien ja Mammothmonin kanssa Armed Madleomon muotoon saaden moottorisahan toisen kätensä tilalle. Lapset onnistuivat kuitenkin kukistamaan hänet. Myöhemmin MadLeomon hyökkäsi Hymyjen Kylään Orochimonin kanssa. MadLeomon yhdistyi Orochimonin kanssa MadLeomon Orochi Modeen, mutta Shoutmon X2 onnistui kukistamaan hänet. Tactimon vangitsi MadLeomonin rangaistukseksi, mutta vapautti tämän antaen hänelle vielä yhden mahdollisuuden. MadLeomon hyökkäsi uudelleen Hymyjen kylään Apemonien kanssa. MadLeomon yhdistyi Apemonien kanssa MadLeomon Final Modeen, mutta lapset kukistivat hänet. MadLeomon yritti räjäyttää itsensä, mutta Shoutmon X3 puhkaisi MadLeomonin Victorize Boomerang iskullaan saaden MadLeomonin räjähtämään turvallisesti, jolloin MadLeomon tuhoutui. Paljon myöhemmin MadLeomon syntyi uudelleen Leomonina.


title: Luettelo digimoneista M–O

text: Magnamon on Digimon-hahmo. Magnamon kultahaarniskoituu V-monista kultaisen Ihmeiden Digi-Eggin avulla. Tämä oli vain poikkeuksellinen muutos ja samalla ainutkertainen, sillä Magnamon nähtiin vain jaksoissa "Suurenmoinen digivoituminen, Magnamon" ja "Hyvästi, Ken!" Magnamonilla oli kuitenkin tärkeä osa, sillä hän tuhosi Digimon-keisarin luoman pahan Digimonin, Kimeramonin Wormmonin annettua hänelle voimansa. Magnamon on iso, sininen Digimon, jolla on kultainen haarniska. Magnamonin haarniska on digikromattua metallia ja hyvin kestävä. Magnamonilla on Ihmeiden tunnus haarniskansa alasuojuksessa. Magnamon nähtiin myös "Digimon-elokuvassa", jossa hän avusti Rapidmonia tuhoamaan pahan Cherubimonin.


title: Luettelo digimoneista M–O

text: Elokuvassa "" Magnamon toimi Yggdrasilin uskollisena palvelijana. Magnamon vangitsi Dorugamonin ja toimitti hänet Yggdrasilille. Kun Alphamon ja Omnimon yrittivät pysäyttää Yggdrasilin, Magnamon päätti yhä uskoa johtajaansa ja varoitti häntä hyökkäyksestä. Magnamon ei kuitenkaan yrittänyt estää Alphamonia ja Omnimonia.


title: Luettelo digimoneista M–O

text: "Digimon Data Squadissa" Magnamon on yksi Royal Knightseista, jotka hyökkäsivät ihmisten maailmaan Yggdrasilin käskystä. Magnamon nähtiin keskustelemassa Dynasmonin kanssa vakuuttaen tämän Craniamonin voitosta ShineGreymonia vastaan. Myöhemmin Magnamon avusti muita Royal Knightseja pitämään molemmat maailmat erillään. Lasten tuhottua Yggdrasilin, Magnamon palasi Digimaailmaan muiden Royal Knightsien kanssa.


title: Luettelo digimoneista M–O

text: "Digimon Fusionin" kolmannella kaudella mystinen kellokauppias kutsui Magnamonin avuksi taisteluun Quartzmonin luomia Vamdemoneja, VenomVamdemoneja ja BelialVamdemoneja vastaan.MagnaGarurumon on Mega-tason androididigimon. MagnaGarurumon syntyy kun Valon, Teräksen, Veden, Ukkosen ja Pimeyden Spiritit yhdistetään. MagnaGarurumon muistuttaa kyborgimaista Garurumonia, jolla on konemaiset siivet ja Sniper Phantom -niminen ase oikeassa kädessä ja Strike Phantom niminen ase vasemmassa kädessä. MagnaGarurumonin hyökkäyksiä ovat Starburst Hunter, Machine Gun Destroy, Magna Missiles ja Magna Rockets. "Digimon Frontierissa" Koji pystyi muuntautumaan MagnaGarurumoniksi yhdistämällä Valon, Teräksen, Veden, Ukkosen ja Pimeyden Spiritit. MagnaGarurumon taisteli Cherubimonia, Crusadermonia ja Lucemonia vastaan. "Digimon Fusionin" kolmannella kaudella vanha kellokauppias kutsui MagnaGarurumonin avustamaan lapsia taistelussa Quartzmonia vastaan.


title: Luettelo digimoneista M–O

text: MagnaKidmon on mega-tason lohikäärmedigimon, jonka nimi tulee Billy the Kidistä ja magnum-aseesta. MagnaKidmon muistuttaa ihmistä, jolla on punainen vaatetus, mustat siivet ja aseita muistuttavat metalliset jalat. MagnaKidmonin hyökkäyksiä ovat Bind Red Trigger, Happy Bullet Showering ja Chaos Triangular. MagnaKidmon on esiintynyt pelissä "Digimon Crusader".


title: Luettelo digimoneista M–O

text: MailBirdramon on Champion-tason konedigimon. MailBirdramon muistuttaa lentävää konemaista lintua. MailBirdramonin hyökkäyksiä ovat Plasma Cannons, Nightflare ja Trident Tail. MailBirdramon esiintyi "Digimon Fusionissa" Christopherin Blue Flare armeijassa. MailBirdramon voi yhdistyä Greymonin kanssa MetalGreymoniksi.


title: Luettelo digimoneista M–O

text: Maildramon on Armor-tason kyborgidigimon. Maildramon voi syntyä Tailmonista Ihmeiden Digi-Eggin avulla. Maildramon muistuttaa konemaista dinosaurusta, jolla on siivet ja kypärä päässään. Maildramonin hyökkäyksiä ovat Iron Press ja Lightning Spear. Maildramon esiintyi "Digimon Tamersin" avausjaksossa, jossa Maildramon jahtasi Calumonia ja taisteli DarkTyrannomonia vastaan. Calumonin voima sai DarkTyrannomonin kehittymään MetalTyrannomoniksi, joka tuhosi Maildramonin. Tapahtuman seurauksena Calumon joutui ihmisten maailmaan.


title: Luettelo digimoneista M–O

text: Mamemon on Ultimate-tason mutanttidigimon, joka muistuttaa harmaata palloa, jolla on konemaiset kädet ja jalat. Mamemonin hyökkäyksiä ovat Smiley Bomb ja Sparkling Glow. Mamemon esiintyi sarjassa "Digimon Zero Two", jolloin hän ilmestyi ihmisten maailmaan yhdessä BigMamemonin ja MetalMamemonin kanssa. Mamemonit ottivat ranskalaisen Valitun lapsen Catherinen ja tämän digimonkumppanin Floramonin panttivangiksi ja taistelivat yhdessä Giromonin kanssa Greymonia ja Angemonia vastaan. Heidän kehityttyä Ultimate-muotoihinsa he Kiwimonin avustuksella kukistivat Mamemonit ja Giromonin ja lähettivät heidät takaisin Digimaailmaan. "Digimon Frontierissa" Mamemoneja elivät Beanstalk-kylässä, jonne Crusadermon ja Dynasmon hyökkäsivät etsiessään fraktaalikoodia. Lasten taistellessa heitä vastaan ja jäätyään tappiolle vanhin Mamemon kertoi heille missä fraktaalikoodi on, jolloin he skannasivat sen minkä seurauksena kylä tuhoutui. Mamemon kertoi lapsille että he voivat uudelleenrakentaa kylän kädessään olevasta siemenestä. Mamemon voi kehittyä PrinceMamemoniksi. Mamemonin nimi tulee sanasta mame, mikä tarkoittaa papua tai hernettä japaniksi.


title: Luettelo digimoneista M–O

text: MameTyramon on Ultimate-tason mutanttidigimon. MameTyramon muistuttaa pientä Tyrannomonia, jolla on kypärä päässään ja piikikkäät nahkaremmit käsissään. MameTyramon kantaa myös X-Antibodya. MameTyramonin hyökkäyksiä ovat Mame Bite 1000 ja 'met Lariat. MameTyramon on esiintynyt Digimon D-Cyber ja Digimon World Dawn and Dusk-peleissä. MameTyramon voi kehittyä Dinorexmoniksi.


title: Luettelo digimoneista M–O

text: Mammothmon () on ultimate-tason nisäkäsdigimon, joka muistuttaa villamammuttia. Mammothmonin sanotaan olleen olemassa Digimaailman alusta saakka jäätyneenä kunnes lämpöaalto sulatti ja vapautti hänet. Mammothmonin silmät ovat pienet ja kärsä ja päälaki metallinen. Mammothmonin hyökkäyksiä ovat Tusk Crusher ja Tundra Breath. "Digimon Adventuressa" Mammothmon toimi Vamdemonin kätyrinä. Garudamon onnistui tuhoamaan Mammothmonin pitkän taistelun jälkeen. Sarjassa "Digimon Zero Two" 20 Mammothmonia, jotka oli luotu 200 Pimeästä tornista, hyökkäsivät BlackWarGreymonin kimppuun. BlackWarGreymon tuhosi kuitenkin heidät kaikki. Myöhemmin Mammothmoneja nähtiin ihmisten maailmassa Intian/Kiinan rajalla ja Siperiassa ja lopputaistelussa BelialVamdemonia vastaan. "Digimon Tamersissa" Mammothmon nähtiin hetken aikaa repeämässä taivaalla Vikaralamonin hyökkäyksen aikana. "Digimon Data Squadissa" Gotsumon lähetti Mammothmoneja DATSin kimppuun. Lilamon onnistui kuitenkin tuhoamaan heidät. "Digimon Fusionissa" Mammothmoneja nähdään Taikin unessa ja MadLeomonin armeijassa. Mammothmonit hyökkäävät lasten kimppuun mutta MadLeomon absorboi heidät itseensä muuntautuakseen vahvempaan muotoonsa. Mammothmon voi kehittyä SkullMammothmoniksi. "Digimon Adventure tri." -elokuvasarjan viidenneessä osassa "Coexistence" kaksi Mammothmonia ilmestyy todelliseen maailmaan monien muiden Meicoomonin levittämälle tartunnalle altistuneiden digimonien kanssa.


title: Luettelo digimoneista M–O

text: Manbomon on Armor-tason mutanttidigimon. Manbomon voi syntyä Patamonista Valon Digieggin avulla. Manbomon muistuttaa möhkäkalaa, jolla on nyrkkeilyhanskat. Manbomonin hyökkäyksiä ovat Balloon Bomb ja Water Knucle. Manbomon on esiintynyt mangassa.


title: Luettelo digimoneista M–O

text: Mantaraymon on Armor-tason merieläindigimon. Mantaraymon voi syntyä Patamonista Luotettavuuden Digieggin avulla. Mantaraymon muistuttaa sinistä keihäsrauskua, jolla on pitkä pyrstö. Mantaraymonin hyökkäyksiä ovat Tail Booster ja Torpedo Ray. elokuvassa Mantaraymon vangitsi Minamin ja vei hänet VP Laboratorioon. Mantaraymon hyökkäsi myöhemmin lasten kimppuun mutta Growlmon tuhosi hänet. "Digimon Fusionissa" Mantaraymoneja nähtiin Neptunemonin armeijassa.


title: Luettelo digimoneista M–O

text: MarineAngemon on Mega-tason keijudigimon, joka on väriltään valkoinen ja jolla on pienet valkoiset siivet, vihreät silmät, Pyhä Sormus kaulassaan ja punainen sydänkuvio rinnassaan. MarineAngemon on pienestä koostaan huolimatta hyvin voimakas ja saa vastustajansa menettämään taistelutahtonsa hyvällä tavalla. MarineAngemonin perushyökkäys on Ocean Love, jossa MarineAngemon ampuu pieniä sydämiä jotka voivat parantaa liittolaisia tai viedä voimia vastustajilta. Muita MarineAngemonin hyökkäyksiä ovat Smiling Face, Funny Smile, Smile Attack ja Pretty Heart. MarineAngemon esiintyi "Digimon Tamersissa" kun Zhuqiaomon, Baihumon, Qinglongmon ja Ebonwumon kutsuivat joka mega-tason digimonin taistelemaan D-Reaperiä vastaan. MarineAngemon ihastui Kentaihin niin paljon että ryhtyi tämän digimonkumppaniksi. MarineAngemon taisteli D-Reaperin agentteja vastaan ja tämän positiivisuus järkytti D-Reaperin ykkösagenttia. Kun D-Reaper oli kukistettu, MarineAngemon oli ainoa digimon, joka ei palannut In-Traning -tasolleen palatessaan Digimaailmaan. Elokuvassa "" MarineAngemon oli ostoksilla Kentain kanssa kun he kuulivat uutisen Locomonista. Parasimonien ilmestyttyä ihmisten maailmaan MarineAngemon tuhosi osan heistä. Myöhemmin MarineAngemon oli läsnä Rikan syntymäpäiväjuhlissa.


title: Luettelo digimoneista M–O

text: "Digimon Fusionissa" Mikey Kudo käytti MarineAngemonin DigiMemories-korttia tehdäkseen Neptunemonin Seadramon-armeijan toimintakyvyttömäksi pelastaessaan Archelomonin. Paljon myöhemmin MarineAngemon yhdistyi Shoutmonin kanssa X7F Superior Modeen ja tuhosi MegaDarknessBagramonin.


title: Luettelo digimoneista M–O

text: MarineDevimon (jap. "MarinDevimon") on Ultimate-tason merieläindigimon. MarineDevimon muistuttaa mustekalamaista Devimonia. MarineDevimonin hyökkäyksiä ovat Guilty Black, Evil Wing ja Neck Hanging. Sarjassa "Digimon Zero Two" MarineDevimon nähtiin ihmisten maailmassa Daemonin kätyrinä. MarineDevimon hyökkäsi risteilijän kimppuun yrittäen upottaa sen matkustajineen, mutta Submarimon, Angemon ja Zudomon pelastivat matkustajat ja ajoivat MarineDevimonin pois. Myöhemmin MarineDevimon taisteli Shakkoumonia vastaan ja Shakkoumon tuhosi MarineDevimonin Aramitama-hyökkäyksellään. "Digimon Fusionissa" MarineDevimon nähtiin Olegmonin miehistössä. MarineDevimon voi kehittyä Gesomonista.


title: Luettelo digimoneista M–O

text: Marsmon on Mega-tason jumaladigimon ja yksi Olympos XII:n jäsenistä. Marsmon muistuttaa lihaksikasta ihmistä, jolla on pantterin pää, jossa on punainen sarvi otsassa, pitkät mursumaiset kulmahampaat, liekehtivät etuvartalo ja punaiset kädet, joissa on kaksi hopeista metallirengasta, metalliset jalat joissa punaiset kengät, sinertävät housut ja viitta, joka on toiselta puolelta musta ja toiselta violetti. Marsmonin hyökkäyksiä ovat Corona Sanctions, Mugen Hadou, Heaven Hit, Vacuum Cannon, Brain Freeze ja Misshukikou. Marsmon esiintyi "Digimon Fusionin" jaksossa 45 Apollomonin kapteenina. Marsmon johdatti lapset Apollomonin tornin huipulle ja Apollomon tuhosi Marsmonin sen jälkeen kun Whispered-ohjelma vaikutti häneen. Marsmon myöhemmin syntyi uudelleen ja oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Marsmon on myös esiintynyt pelissä "Digimon World 2003". Marsmonin nimi tulee roomalaisesta sodan jumalasta Marsista.


title: Luettelo digimoneista M–O

text: Mastemon on mega-tason enkelidigimon, jonka nimi tulee myyttisestä Mastemasta. Mastemon muistuttaa mustavalkoista enkeliä jonka toinen siipi on valkoinen ja toinen musta. Mastemon syntyy kun Angewomon ja LadyDevimon DNA-Digivoituvat keskenään. Mastemon pystyy manipuloimaan valoa ja pimeyttä. Mastemonin hyökkäys on Chaos Degrade. Mastemon on esiintynyt pelissä "".


title: Luettelo digimoneista M–O

text: MasterTyrannomon on Ultimate-tason dinosaurusdigimon. MasterTyrannomon muistuttaa harmaanväristä Tyrannomonia. MasterTyrannomonin hyökkäyksiä ovat Master Fire, Master Claw, Hyper Heat Blast ja Spiritual Infusion. MasterTyrannomon on esiintynyt Digimon World trilogia peleissä ja Digimon Battle ja -peleissä. MasterTyrannomon voi kehittyä Tyrannomonista.


title: Luettelo digimoneista M–O

text: Matadormon on Ultimate-tason digimon, joka muistuttaa vampyyriä. Matadormon kantaa myös X-Antibodya. Matadormon imee mielellään verta muista digimoneista. Matadormonin hyökkäyksiä ovat Thousand Arrow, Burudoggu ja Chouzetsu Rappashu. Matadormon kehittyy Sangloupmonista ja voi kehittyä GranDracmoniksi. Matadormon esiintyi "Digimon Fusionissa" Sweet Zonen hallitsijana. Matadormon oli orjuuttanut zonen asukkaat valmistamaan hänelle ruokia. Mikey onnistuu soluttautumaan keittiöön ja valmistaa bataattikakun Matadormonille. Kun Matadormon paljastaa itsensä Mikeyn joukoille, hän hyökkää heidän kimppuunsa heidän vapautettua osan vangeista ja saa heidät putoamaan maan alaiseen luolastoon jossa vangit valmistavat massatuhoasetta. Matadormon pitää Cutemonin vanhempia panttivankeina uhaten tappaa heidät jos he eivät peräänny. Matadormon miltei Breakdramonin avulla tappoi Shoutmon X5:n taistelussa, kunnes Cutemon antaa voimansa Shoutmon X5:lle, joka onnistuu tuhoamaan Breakdramonin ja Matadormonin. Myöhemmin Matadormon syntyi uudelleen ja oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan.


title: Luettelo digimoneista M–O

text: MedievalDukemon on Mega-tason soturidigimon, joka omaa X-Antibodyn. MedievalDukemon muistuttaa Gallantmonia, jolla on Dynas-niminen peitsi kädessään. MedievalDukemonin hyökkäyksiä ovat Rage of Wyvern ja Final Crest. MedievalDukemon on esiintynyt Digimon D-Cyber-mangassa ja Digimon Heroes!-pelissä.


title: Luettelo digimoneista M–O

text: Megadramon on Ultimate-tason lohikäärmedigimon. Megadramonilla on metallinen pääsuojus ja käsissään metalliset tykit ja violetit siivet. Megadramonin hyökkäyksiä ovat Dark Side Attack ja Ultimate Slicker. "Digimon Adventuressa" Megadramon nähtiin Mugendramonin joukoissa. Megadramon ja Gigadramon alkoivat tuhota kaupungin rakennuksia etsiessään Valittuja lapsia. Lapset onnistuivat kuitenkin torjumaan heidät ja pakenemaan. Megadramonin kohtalo jäi tuntemattomaksi Mugendramonin tuhouduttua. Sarjassa "Digimon Zero Two" Megadramon oli yksi niistä digimoneista, jotka ilmestyivät Yamaton konserttiin. "Digimon Tamersissa" Rika vahingossa vapauttaa Megadramonin vankilastaan käynnistämällä jumiutuneen kellon. Megadramon kukistaa taistelussa Kyubimonin mutta Cyberdramon onnistuu kukistamaan Megadramonin ja vangitsemaan tämän uudelleen. "Digimon Fusionissa" Megadramoneja nähdään Dorbickmonin armeijassa. MetalGreymon ja Blue Flaren joukot onnistuvat ajamaan Megadramonit pois Dracomonin kimpusta. Myöhemmin OmniShoutmon onnistuu kukistamaan loput Megadramonit. Elokuvasarjassa "Digimon Adventure tri." Megadramon oli Maki Himekawan digimonkumppanin Bakumonin Ultimate-muoto, joka uhrasi itsensä käyttääkseen LoaderLiomonista, Orochimonista, Triceramonista ja Hippogriffomonista digivoituneiden Baihumonin, Ebonwumonin, Qinglongmonin ja Zhuqiaomonin voimia Pimeyden valtiaden voittamiseksi. Se, ettei Megadramon syntynyt uudelleen, ajoi Himekawan tekemään yhteistyötä Yggdrasilin kanssa.


title: Luettelo digimoneista M–O

text: MegaGargomon on Terriermonin Mega-muoto. MegaGargomon muistuttaa isokokoista viherpanssaroitua robottia, jolla on koiramaiset kasvot, konemaiset siivet ja isot ohjukset olkapäissään. MegaGargomonin hyökkäyksiä ovat Mega Barrage, Gargo Missiles, Giant Missile, Mega Twister ja Power Pummel. "Digimon TamersiSSa" Henry ja Terriermon muuttuivat MegaGargomoniksi taistelussa Zhuqiaomonia vastaan. MegaGargomonin hyökkäys vahingoitti Zhuqiaomonia, muttei tuhonnut häntä. Myöhemmin MegaGargomon avusti D-Reaperin tuhoamisessa. MegaGargomon taisteli Parasimoneja vastaan elokuvassa . "Digimon Fusionissa" mystinen kellokauppias kutsui MegaGargomonin avuksi taistelussa Quartzmonia vastaan. MegaGargomon voi muuntautua BlackMegaGargomoniksi.


title: Luettelo digimoneista M–O

text: MegaSeadramon on Seadramonin Ultimate-muoto, joka eroaa Seadramonista punaisen värinsä ja olemuksensa perusteella. "Digimon Adventuressa" MegaSeadramon nähtiin yhtenä Vamdemonin kätyreistä. MegaSeadramon yritti estää Jouta ja Takerua pääsemästä takaisin kaupunkiinsa meren kautta ja melkein hukutti Joun, kunnes Ikkakumon kehittyi Zudomoniksi ja kukisti MegaSeadramonin. Sarjassa "Digimon Zero Two" MegaSeadramon nähtiin digimonkeisarin pahan spiraalin vallassa. MegaSeadramon vangitsi valitut lapset öljynporauslautalle ja piti heitä vankinaan kunnes Jou ja Whamon vapauttivat lapset ja Iori palasi yhdessä Submarimonin ja Ikkakumonin kanssa ja tuhosivat pahan spiraalin vapauttaen MegaSeadramonin. Myöhemmin MegaSeadramon yritti estää BlackWarGreymonia tuhoamasta kuudetta Pyhää Kiveä, mutta epäonnistui. MegaSeadramon voi kehittyä MetalSeadramoniksi tai GigaSeadramoniksi.Megidramon on Guilmonin "paha" Mega-muoto. Megidramon on yksi Neljästä Lohikäärmeestä ja sillä on digitaalivaaran () tunnus rinnassaan. Megidramon on väriltään punainen ja sillä on kellertävät siivet. Megidramon esiintyi "Digimon Tamersissa" kun Beelzemon oli surmannut Leomonin, Takaton viha sai WarGrowlmonin kehittymään Megidramoniksi. Tämä sai myös Megidramonin rinnassa olevan digitaalivaaran symbolin hehkumaan ja maan halkeilemaan. Tämän seurauksena Takaton digivice hajosi ja tuhoutui. Aluksi Megidramon oli voitolla Beelzemonia vastaan kunnes Beelzemon latasi itseensä Makuramonin sekä osan Taomonin ja Rapidmonin voimista, hän onnistui murtamaan Megidramonin rintapanssarin ja kukistamaan hänet. Takato lyyhistyi Megidramonin ruumiin viereen ja toivoi itkien, että hän ja Guilmon voisivat aloittaa alusta. Beelzemon yritti tappaa Takaton, mutta Megidramon viimeisillä voimillaan iski Beelzemonin hyökkäyksen sivuun ja muuntautui Guilmoniksi. Takato toivoi, että hän ja Guilmon yhdessä voisivat taistella Beelzemonia vastaan, jolloin Takato ja Guilmon kehittyivät Gallantmoniksi, joka kukisti Beelzemonin.Meicoomon on Champion-tason digimon, joka muistuttaa Maine coon -kissarotua. Meicoomon on väriltään oranssi ja sillä on vihreät silmät ja valkoinen kauluri. Meicoomonin hyökkäyksiä ovat X Scratch, Trichobezoar ja Shut Claw. Meicoomon esiintyi Meiko Mochizukin digimonkumppanina "Digimon Adventure tri." -elokuvasarjassa.


title: Luettelo digimoneista M–O

text: Meicoomon esiintyi ensi kerran jo elokuvasarjan ensimmäisessä osassa "Reunion", missä hän oli eksynyt Meikosta ja joutui Alphamonin takaa-ajamaksi. Hänen ympärillään esiintyi silloin tällöin salaperäinen punainen hohde. Toisessa osassa "Determination" Digimon-keisarin vaatteissa jälleen esiintyvä Ken Ichijouji sekä paha versio Imperialdramonista kaappasivat hänet. Imperialdramonin kukistuttua ja Digimon-keisarin päästettyä Meicoomon menemään, Meikon Digivice kuitenkin muuttui yhtäkkiä mustaksi ja Meicoomon koki "saltaation", mikä muutti hänet vihamieliseen muotoon. Hän tappoi Leomonin ja pakeni Digimaailmaan. Tämä antoi vahvistuksen siitä, että Meicoomon oli Digimaailmaa ja todellista maailmaa uhanneiden tartuntojen ja vääristymien aiheuttaja. Kolmannessa osassa "Confession" Meicoomon palasi ja saltatioitui Ultimate-muotoon Meicrackmon Vicious Modeksi, taistellen toisia kumppanidigimoneja vastaan. Kun Homeostasiksen aloittama "uudelleenkäynnistys" palautti Digimaailman ajassa taksepäin ennen tartuntoja, muut kumppanidigimonit menettivät muistinsa, mutta Meicoomonin muisti säilyi. Neljännessä osassa "Loss" syytti Meikoa siitä, ettei tämä ollut Digimaailmaan toisten Valittujen lasten mukana, ja oli vihainen hänelle siitä. Meiko saapui lopulta itsekin Digimaailmaan ja kertoi pelänneensä aiemmin, ettei voisi enää pelastaa Meicoomonia. Mutta sitten Yggdrasilia palveleva "Pimeä Gennai" kidutti Meikoa ja sai Meicoomonin kokemaan uuden saltaation, joka muutti tämän suoraan Meicrackmon Vicious Modeksi. Viidennessä osassa "Coexistence" paljastui, että Meicoomon, jota Hackmon kutsui "Libraksi", kantoi sisällään pientä palaa Apocalymonin datan jäänteistä ja hänessä eli koko Digimaailman pimeän puoli. Hackmon myös puhui Meicoomonin muuttumisesta "mutaationa" eikä "evoluutiona" tai "kehittymisenä". Meiko oli tavannut hänet syksyllä 1999 ja Meicoomonista tuli hänen kumppaninsa, koska pimeä voima villiinnytti Meicoomonin aina kun tämä tunti itsensä uhatuksi tai ahdistuneeksi. Meikon seura sai hänet aina rauhoittumaan ja tuntemaan olonsa taas turvalliseksi. Mutta koska se ei nykyään enää toiminut, Hackmon, Homeostasis ja kaikki maailman hallitukset päättivät, että Meicoomon on tuhottava lopullisesti. Kun Hackmonin Mega-muoto Jesmon saapuu tuhoamaan Meicoomonia, tämä saltatioitui ensimmäistä kertaa korruptoituneeseen Mega-muotoonsa Raguelmoniksi. Taistelu siirtyy Digimaailmaan ja taistelun päätteeksi Raguelmon yhdistyy Tailmonin korruptoituneen Mega-muodon, Ophanimon Falldown Moden, kanssa voimakkaimpaan muotoonsa Ordinemoniksi. Ordinemon aiheuttaa maailmanlaajuisen sähkökatkon, usutti kaikki tartutetut digimonit hyökkäämään ihmiskunnan kimppuun ja alkoi Yggdrasilin toiveiden mukaisesti yhdistää todellisen maailman osaksi Digimaailmaa. Kuudennessa osassa "Future" Tailmon kertoi Hikarille Wizardmonin avulla Meicoomonin sisällä olevasta valosta, joka sisälsi kaikkien digimonien kadonneet muistot, mikä selitti sen, ettei Meicoomon menettänyt muistojaan Digimaailman uudelleenkäynnistyksessä. Meiko ja Koushiro onnistuvat palauttamaan kaikki digimonien muistot avaamalla Meicoomonin lukitun tiedoston ja Jesmon onnistui vapauttamaan Tailmonin Ordinemonin sisältä. Mutta Meicoomon pysyi Ordinemonina, koska oli muuttunut sellaiseksi saltaation eikä evoluution kautta ja koska Yggdrasill siirsi omaa dataansa Tailmonin datan tilalle. Kun Omnimon oli muuttunut muiden kumppanidigimonien kanssa yhdistymällä Omnimon Merciful Modeksi, hän hyökkäyksellään halkaisi Ordinemonin, minkä seurauksena Ordinemon tuhoutui lopullisesti Meicoomonin datan mukana. Meicoomon ehti ennen kuolemaansa kiittää Meikoa tämän kärsimysten päättämisestä. Ordinemonin ja Meicoomonin tuhouduttua tämän sisältämä Apocalymonin pimeä data palautui mustaksi kuutioksi, jonka Pimeä Gennai vei takaisin Digimaailmaan.


title: Luettelo digimoneista M–O

text: Meicoomon on myös saatavilla peliin "" ladattavan lisäsisällön kautta. Meicoomonin todellinen Mega-muoto Rasielmon paljastettiin kesäkuussa 2017 ja heinäkuussa Ultimate-muoto Meicrackmonin tavallinen muoto.


title: Luettelo digimoneista M–O

text: Meicrackmon on Ultimate-tason digimon, joka on digivoitunut Meicoomonista. Meicrackmonista on kaksi versiota: normaali muoto ja Vicious Mode. Vicious Modella on tummempi turkki, punaiset silmät, mustia haarniskanosia purppuroilla valoilla ja punaiset demoniset kynnet. Meicrackmonin hyökkäys on Berserk Thinking.


title: Luettelo digimoneista M–O

text: Meicrackmon Vicious Mode esiintyi "Digimon Adventure tri." -elokuvasarjan kolmannessa osassa, "Confession", kun kumppanidigimoneja vastaan käydyn taistelun aikana Meicoomon digivoitui. Meicrackmon ja aiemmin tartunnalle altistunut Angemon tartuttivat muutkin kumppanidigimonit Tentomonia lukuun ottamatta. Lopulta Tentomon Mega-muoto HerculesKabuterimon vei heidät kaikki Digimaailmaan, missä Homeostasiksen toteuttama Digimaailman "uudelleenkäynnistys" palautti Digimaailman ajassa taaksepäin, pyyhkien muistot kaikilta digimoneilta. Meicrackmon oli palautunut Meicoomoniksi, mutta säilyttänyt omat muistonsa. Neljännen osan, "Loss", lopussa Meicoomon digivoitui jälleen Meicrackmoniksi, kun Yggdrasilia palveleva "Pimeä Gennai" uhkasi tappaa Meikon, ellei Meicoomon tee sitä. Viidennessä osassa, "Coexistence", Meicrackmon vei mukanaan useita tartutettuja digimoneja todelliseen maailmaan ja alkoi aiheuttaa siellä vakavia tuhoja. Kun Meicrackmon ilmestyi Tokioon, Valitut lapset yrittivät saada Meicrackmonin rauhoittumaan, mutta turhaan. Kun Jesmon saapui tuhotakseen hänet lopullisesti, Meicrackmon digivoitui Mega-muotoon Raguelmoniksi.


title: Luettelo digimoneista M–O

text: Ennen "Confessionin" ilmestymistä, Meicrackmon Vicious Mode tuli saataville peliin "" ladattavan lisäsisällön kautta. Meicrackmonin normaali muoto paljastettiin heinäkuussa 2017.


title: Luettelo digimoneista M–O

text: Mekanorimon (suomenkielisessä versiossa Vehicmon) on Champion-tason konedigimon. Mekanorimon muistuttaa harmaata konetta, jolla on sininen kupu ja punainen lamppu rinnassaan. Mekanorimonia pystyy joko ihminen tai toinen digimon ohjaamaan sisältä. Mekanorimonin hyökkäyksiä ovat Twin Beam ja Gyro Break. "Digimon Adventuressa" ennen sarjan tapahtumia lukuisia Mekanorimoneja hyökkäsivät Gennain tukikohtaan, missä valittujen lasten tunnukset ja digimunat olivat. Gennai kaappasi yhden Mekanorimonin ja pakeni sen avulla lasten tunnukset ja digimunat mukanaan. Myöhemmin Mekanorimoneja nähtiin Mugendramonin joukoissa tämän hallitsemassa kaupungissa. Yksi Mekanorimon tuhoutui törmättyään Tankmonin kanssa. Mekanorimon nähtiin myöhemmin kun Gennai keskusteli Centarumonin kanssa Tuliseinän lähellä. Sarjassa "Digimon Zero Two" Mekanorimoneja nähtiin Digimonkeisarin joukoissa. Kolme Mekanorimonia tuhoutuivat imeydyttyään Pimeyden pyörteeseen. Digimonkeisari käytti Mekanorimonia laskeutuessaan pyörteen ytimeen, josta hän löysi Devimonin jäännökset. "Digimon Fusionin" toisen tuotantokauden lopussa Mekanorimon oli yksi niistä digimoneista, jotka yhdistyivät Shoutmonin kanssa Shoutmon X7F Superior Modeen.


title: Luettelo digimoneista M–O

text: Mephistomon on Apocalymonin Ultimate-muoto, joka esiintyi ainoastaan elokuvassa "". Mephistomon muistuttaa ihmismäistä Baphomet-pukkia, jolla on mustat siivet. Mephistomonin hyökkäyksiä ovat Black Sabbath ja Death Cloud. Kun Apocalymon yritti ylittää rajan ihmisten maailman ja Digimaailman välillä, hän joutui taistelemaan Omnimonia vastaan. Omnimon onnistui estämään Apocalymonia ylittämästä rajaa, mutta Apocalymonin jäännöksistä syntyi Mephistomon, joka onnistui pakenemaan maahan. Mephistomon vihasi Apocalymonin tavoin kaikkea elämää ja suunnitteli tuhoavansa ihmisten maailman. Mephistomon otti ihmisen hahmon ja alkoi suunnitella laboratoriossaan V-Pet -nimisiä lemmikkiohjelmia, jotka pystyivät kutsumaan pahoja digimoneja Digimaailmasta ihmisten maailmaan. Mephistomon paljastui lapsille kun hän löysi Seasarmonin, joka voisi tuhota hänen suunnitelmansa. Mephistomon joutui taistelemaan lapsia vastaan ja onnistui raahaamaan heidät meren alle luomaansa apokalyptiseen maailmaan, mutta lapset onnistuivat Calumonin avulla kukistamaan Mephistomonin ja Seasarmon aktivoi puhdistusohjelman, joka tuhosi V-Pet ohjelman sisältämät virukset. Mephistomon ei kuitenkaan kuollut vaan muuntautui Mega-muotoonsa Gulfmoniksi. Lasten digimonit kuitenkin tuhosivat Gulfmonin Trinity Burst yhteishyökkäyksellä.


title: Luettelo digimoneista M–O

text: Meramon on Champion-tason digimon, joka muistuttaa liekehtivää ihmistä. Meramonin hyökkäyksiä ovat Burning Fist (Palava käsi), Crimson Flame, Fire Fist ja Magma Blast. "Digimon Adventuressa" Meramon oli ensimmäinen Valittujen lasten kohtaama mustan rattaan vallassa ollut digimon. Birdramon onnistui vapauttamaan Meramonin mustasta rattaasta. Myöhemmin Meramon avusti Valittuja lapsia taistelussa Piamonia vastaan. Toinen Meramon nähtiin asiakkaana Digitamamonin ravintolassa ja ihmisten maailmassa lasten kukistettua Etemonin. Sarjassa "Digimon Zero Two" viisi Meramonia olivat digimonkeisarin pahan renkaan vallassa. Lapset onnistuivat vapauttamaan Meramonit, mutta Meramonit joutuivat SkullGreymonin uhreiksi. Lisäksi yksi Meramon nähdään intialaistyttö Minan digimonkumppanina.


title: Luettelo digimoneista M–O

text: "Digimon Tamersissa" lasten mentyä Digimaailmaan, he kohtaavat Meramonin, joka aluksi erehtyy luulemaan lapsia vihollisekseen. Meramon taistelee lapsia vastaan, mutta Leomon onnistuu kukistamaan hänet. Meramon tajuaa erehdyksensä ja pyytää anteeksi lapsilta, mutta ei pysty auttamaan heidän kysyttyä häneltä Calumonista ja Makuramonista. Myöhemmin Meramon taisteli yksin valtavaa Jagamon-laumaa vastaan, mutta tuhoutui heidän jyrättyään hänen ylitseen. Meramon esiintyy myös "Digimon Data Squadissa", jossa kolme DemiMeramonia yhdistyivät isokokoiseksi Meramoniksi, mutta GeoGreymon tuhosi Meramonin. "Digimon Fusionissa" lukemattomia Meramoneja toimii SkullMeramonin johtamassa armeijassa Magma Zonella. Shoutmon ja lapset onnistuvat kuitenkin kukistamaan heidät kaikki. Myöhemmin AncientVolcamon yhdistyi Meramonien kanssa AncientVolcamon Fused-muotoon, mutta lapset onnistuivat tuhoamaan hänet ja Meramonit.


title: Luettelo digimoneista M–O

text: Mercurymon on Hybrid-tason mutanttidigimon. Mercurymon muistuttaa vihreää konemaista olentoa, jolla on Irony no Tate nimiset peilit käsissään ja peiliä muistuttavat kasvot ja peili rinnassaan. Mercurymon voi syntyä kenestä tahansa Teräksen ihmishengen avulla. Mercurymonin hyökkäyksiä ovat Generous Mirror ja Offset Reflector. "Digimon Frontierissa" Mercurymon nähtiin Cherubimonin palvelijana. Mercurymon hyökkää Seraphimonin linnaan yhdessä Arbormonin ja Ranamonin kanssa. Mercurymon kimmottaa Seraphimonin hyökkäyksen takaisin häneen itseensä ja tuhoaa Seraphimonin ja lataa tämän fraktaalikoodin itseensä. Myöhemmin Mercurymon ja Ranamon vangitsevat Zoen, Tommyn ja J.P. Shibayaman vanhassa linnassa. Duskmonin ja Agunimonin pelastettua lapset Mercurymon muuntautuu Sakkakumoniksi vangiten lapset sisälleen. Mercurymon ilmestyy Steel Arealla Agunimonille ja vie tämän Light Arealle, missä hän muuntautuu BlackSeraphimoniksi. Agunimon muuntautuu Aldamoniksi ja kukistaa BlackSeraphimonin, joka muuttuu takaisin Mercurymoniksi. Aldamon kukistaa Mercurymonin ja lataa tämän Fractal Coden. Mercurymon palaa kuitenkin Sakkakumonina ja hyökkää lasten kimppuun, kunnes lapset huomaavat Sakkakumonin heikon kohdan ja kukistavat Sakkakumonin lopullisesti.


title: Luettelo digimoneista M–O

text: "Digimon Fusionissa" Mercurymon nähtiin Disc Zonen hallitsijana. Christopher pakottaa Mercurymonin antamaan alueen Code Crownin hänelle ja tämän jälkeen hän tuhoaa Mercurymonin.


title: Luettelo digimoneista M–O

text: Mermaimon on Ultimate-tason merieläindigimon. Mermaimon muistuttaa merenneitoa, jolla on merirosvomaiset vaatteet ja valtava kultainen ankkuri käsissään. Mermaimonin hyökkäyksiä ovat Northern Cross Bomber, Anchor Blitz ja Charm Plunder. "Digimon Fusionissa" Mermaimon nähtiin Olegmonin miehistön jäsenenä. JetMervamon onnistui kukistamaan Mermaimonin taistelussa. Mermaimon myöhemmin syntyi uudelleen ja oli yksi digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan.


title: Luettelo digimoneista M–O

text: Merukimon on Mega-tason jumaladigimon ja yksi Olympos XII:n jäsenistä. Merukimonilla on ihmisen jalat ja kädet, koiran pää, vihreä leijonan harja tukkana ja Aztec niminen miekka kädessään. Merukimonin hyökkäyksiä ovat Thousand Fist, Spiritual Enchant, Super Charge, Mirage Image ja Kerykeion. Merukimon esiintyy "Digimon Data Squadissa" yhtenä Digimaailman hallitsijana. Merukimon kasvatti Keenanin Frigimonin kuoltua Kuratan ryhmän toimesta 10 vuotta ennen sarjan tapahtumia. Merukimon oli myös Spencer Damonin ystävä uskoen häntä että ihmiset ja digimonit voivat elää sopusoinnussa keskenään. Merukimon matkusti ihmisten maailmaan etsimään Falcomonia ja onnistui pelastamaan tämän GeoGreymonilta. Merukimon kukisti taistelussa GeoGreymonin, Gaogamonin ja Sunflowmonin ja muutti Piyomonin takaisin digiegg-munaksi. DATS lähti Merukimonin perään Digimaailmaan, jossa Treemon kertoi heille Merukimonin palatsin sijainnin. Gotsumonin varoituksista huolimatta hän ei nähnyt heitä uhkana hänelle. Merukimon kukisti DATSin digimonit, mutta nähtyään Yushiman hän epäröi jolloin Gwappamon sai pidäteltyä Merukimonia jolloin DATS pakeni. Gotsumon yritti saada Merukimonin uskomaan Keenanin pettäneen hänet mutta Merukimon ei uskonut häntä. Lopulta Merukimon oppi totuuden että Kurata ja hänen luomansa Gizumonit olivat todellinen uhka eikä lapset, kun kurata lähetti Gizumon AT:n Merukimonin kimppuun. Merukimon uhrasi henkensä pelastaakseen lapset vahingoittamalla Gizumon XT:tä, jotta Crowmon voisi tuhota sen. Merukimon muuttui digimunaksi, joka tuhoutui. Merukimonin nimi tulee roomalaisesta Merkurius-jumalasta.


title: Luettelo digimoneista M–O

text: Mervamon on Minervamonin kehittyneempi muoto. Mervamon muistuttaa naissoturia, joka kantaa Olympia Kai nimistä miekkaa oikeassa kädessään ja Medulla nimistä kilpeä vasemmassa kädessään. Mervamonin hyökkäyksiä ovat Night Stalker, Love Poison, Final Strike Roll ja Madness Merry-go-round DX ja JetMervamon-muodossa Rolling Thunder, Heartbreak Shot, Ouroboros Gate ja Spicy Hard Love ja Mervamon Wide-Hi-Vision Sword-muodossa Mervision Mind Scan ja XrosUpMervamon-muodossa Sexy the Cannon. Mervamon esiintyy "Digimon Fusionissa" yhtenä Honey Landin asukkaana. Mervamon toimi vapaustaistelijana taistellen Zamielmonia vastaan. Mervamon pelasti lapset mutta tietämättään johdatti heidät taisteluun Zamielmonia ja tämän kätyreitä vastaan. Nene sai Mervamonin pikkuveljen Ignitemonin avaamaan silmänsä ja kääntymään Zamielmonia vastaan. Lasten kukistettua Zamielmonin, Mervamon ryhtyi Neneen digimonkumppaniksi ja liittyi Fusion Fightersiin. Mervamon myöhemmin ihastui Beelzemoniin ja järkyttyi tämän jouduttua uhraamaan itsensä taistelussa Laylamonia vastaan. Mervamon voi yhdistyä Sparrowmonin kanssa JetMervamoniksi, jolloin Mervamon saa itselleen siivet ja lentokyvyn tai Wisemonin ja Hi-VisionMonitamonin kanssa Mervamon Wide-Hi-Vision Sword-muotoon tai Beelzemonin kanssa XrosUpMervamon-muotoon. Mervamon oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Mervamonin nimi tulee roomalaisesta Merva-jumalasta.


title: Luettelo digimoneista M–O

text: MetalEtemon on hahmo Digimon-sarjasta ja esiintyy "Digimon Adventure"-animesarjassa. Se on Etemonin Mega-muoto, joka hyvin voimakas. Se muistuttaa metallista ja lihaksikasta apinaa, jolla on suoraviivaiset aurinkolasit, riipus kaulassa, kullanväriset hampaat ja WaruMonzaemon-lelu kiinnitettynä vyötäisille. Lisäksi se on kokonaan kovan Digikromatun metallin peitossa, mikä tekee siitä hyvin vaikeasti vahingoitettavan.


title: Luettelo digimoneista M–O

text: MetalEtemon debytoi "Digimon Adventuren" toisella puoliskolla, kun valitut lapset taistelivat Pinomonia vastaan. Se aikoi kostaa valituille lapsille tappionsa Etemonina. Se löysi Joen, Mimin, Palmonin, Gomamonin ja loukkaantuneen Ogremonin. Kun MetalEtemon jäi hetkeksi taistelemaan Pinomonia vastaan, lapset pakenivat ja kohtasivat SaberLeomonin, Leomonin Mega-muodon. MetalEtemon kuitenkin jäljitti heidät ja alkoi taistelu MetalEtemonin ja SaberLeomonin välillä. Ogremon yritti liittyä taisteluun, mutta Mimi esti tätä. MetalEtemon aikoi tuhota Mimin "Dark Spirit DX" -hyökkäyksellä, mutta SaberLeomon otti itse vastaan kuolettavan iskun. Joen Ikkakumon kehittyi Zudomoniksi ja mursi MetalEtemonin panssarin vasarallaan "Hammer Boomerang" -hyökkäyksellä. SaberLeomon teki viimeisillä voimillaan armoniskun syntyneeseen halkeamaan "Nail Crusher" -hyökkäyksellä, jolloin MetalEtemon tuhoutui lopullisesti.MetalGarurumon () on Mega-tason eli ääriasteen Digimon, joka on digivoitunut Rookie-tason Gabumonista Mega-tasoonsa. MetalGarurumon on suuri, vaaleansinisen värinen ja mekaanisen suden näköinen digimon, joka osaa lentää. Sillä on myös pienet ohjuslaatikot siipiensä lähellä ja veitsimäinen häntä. MetalGarurumon osaa lentää ja sillä on uskomaton nopeus. MetalGarurumon esiintyi ensimmäisen kerran "Digimon Adventuressa", kun Valitut lapset taistelivat VenomVamdemonia vastaan. MetalGarurumonin X-Antibody -muoto esiintyi elokuvassa "". "Digimon Fusionissa" Mikey käytti MetalGarurumonin DigiMemory-korttia tuhotakseen armeijan Tankmoneja. Myöhemmin MetalGarurumon yhdistyi Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. "Digimon Fusionin" kolmannella kaudella mystinen kellokauppias kutsui Yamaton ja MetalGarurumonin avuksi taistelussa Quartzmonin luomia Vamdemoneja, VenomVamdemoneja ja BelialVamdemoneja vastaan. "Digimon Adventure tri." -elokuvasarjan neljännessä elokuvassa "Loss" Gabumon oli menettänyt muistonsa Digimaailman "uudelleenkäynnistyksen" seurauksena, mutta oppi digivoitumaan Yamaton avulla uudelleen MetalGarurumoniksi, auttaakseen WarGreymonia tuhoamaan MetalSeadramonin.


title: Luettelo digimoneista M–O

text: MetalGarurumonin nimi tulee englannin kielen sanasta "metal", joka tarkoittaa metallia ja japanin kielen sanasta "garuru", joka kuvaa murinan ääntä.MetalGreymon () on Digimon-hahmo. Se on Ultimate-tason androididigimon ja "Digimon Adventuressa" Taichi Yagamin kumppani. Se superlataus|superlatautuu Greymonista tarpeen tullen Taichin ja hänen Rohkeuden Tunnuksensa avulla. MetalGreymon muistuttaa paljon Greymonia. Se on vain suurempi ja sen toinen käsi on metallinen ja pitkäkyntinen]. Sen pääkilpi on myös metallinen ja niskassa kasvaa punainen harja. Selässä sillä on reikäiset siivet, joilla se voi kuitenkin lentää. Sen ase on "Giga Destroyer" ("Gigatuhoaja") ja isku jota se ei usein käytä nimeltä "Metal Slash"; sillä se tuhosi SkullMeramonin. MetalGreymonin seuraava muoto on WarGreymon.